Neophodna hitna procjena stanja u gornjem toku Neretve koji je ugrožen planovima za izgradnju hidroelektrana - Antikorupcija\nZbog svoje jedinstvenosti, gornji tok rijeke Neretve predložen je za zaštitu u okviru Smaragdne mreže još 2005. godine.\nNa sjednici koja je održana danas, izvršni odbor Bernske konvencije o zaštiti evropskih divljih životinja i prirodnih staništa zaključio je da je neophodna hitna procjena stanja na terenu u gornjem toku rijeke Neretve koji je ugrožen planiranim projektom hidroenergetskog sistema “Gornja Neretva” i izgradnjom hidroelektrane Ulog.\nPlanirane hidroenergetske projekte u slivu gornje Neretve čine hidroelektrana Ulog od 35 MW i sistem od sedam manjih hidroelektrana koje će pretvoriti veći dio gornjeg toka rijeke – dionicu od oko 38 kilometara, u niz brana, cijevi i rezervoara koji se nastavljaju jedan na drugi.\nIako su procjene uticaja na životnu sredinu urađene za ove projekte identifikovale nekoliko značajnih vrsta prisutnih u blizini lokacije hidroelektrana, Vlada RS je zaključila da ovi projekti neće imati negativan uticaj na životnu sredinu i da mogu ići u realizaciju.\nOznakeBernska konvencija o zaštiti evropskih divljih životinja i prirodnih staništa Heretva Hidroelektrana Ulog Hidroenergetski sistem “Gornja Neretva”


Novaston Project Management zadužen za koordinaciju zakupaca u budućem IKEA retail parku\nRetail park najvećeg evropskog proizvođača nameštaja, brenda IKEA, otvoriće se u blizini same IKEA prodavnice, na delu autoputa kod Bubanj Potoka. Sastav zakupaca činiće više od 40 poznatih brendova, a za samu koordinaciju zakupaca angažovana je firma Novaston Project Management, koja će blisko sarađivati između investitora i zakupaca na svim fazama projekata svih lokala zakupaca.\n“Novaston Project Management proširio je svoj obim usluga na razvoju i izgradnji Ikea Retail Parka, koji će se izgraditi u neposrednoj lokaciji IKEA robne kuće u Beogradu. Pored angažmana na razvoju samog koncepta Retail Parka, nadalje ćemo obavljati i uslugu koordinacije zakupaca (Tenant Coordination). To podrazumeva kompleksan proces posredovanja između zakupaca sa jedne strane i Investitora, menadžmenta, projektanata i izvođača sa druge strane. NPM će imati delikatan zadatak da pomiri tehničke zahteve preko 40 zakupaca, njihovih projektanata i izvođača, sa zahtevima i procedurama ostalih učesnika u ovom projektu. Proces koordinacije zakupaca se radi kako bi se projekat realizovao u planiranom roku i ispunio očekivane visoke standarde kvaliteta koje je investitor postavio”, izjavio je Dušan Radišić, project menadžer.\nOsim NPM-a, na otvaranju novog retail parka angažovane su i firme Novaston Marketing Consultancy i Novaston Asset Management, koje pripadaju Novaston platformi.


Udruženje studenata elektrotehnike Evrope iz Novog Sada (EESTEC LC Novi Sad) ove godine organizuje međunarodni stručni seminar "The Shape of Data", koji će se održati u periodu od 14. do 21. maja 2017. godine, a na njemu će učestvovati 12 studenata sa uglednijih Univerziteta Evrope kao i 20 studenata sa Univerziteta u Novom Sadu. Seminar je besplatan i tokom prva četiri dana, koja će biti posvećena akademskom delu, učesnici će imati priliku da sa profesorima novosadskog Univerziteta i mentorima iz vodećih IT kompanija iz Novog Sada i Beograda rade na sticanju novih i usavršavanju već postojećih znanja. Tema predavanja je Data Science, odnosno nauka o podacima, koja u poslednjih nekoliko godina važi za jednu od najperspektivnijih i najvažnijih IT oblasti. Seminar nije namenjen isključivo za studente elektrotehnike, stoga ukoliko ste ambiciozni i želite da testirate svoje programerske veštine, ovo je pravo mesto za vas.\nOd 14. do 22. maja\nSmartCat je usko specijalizovana firma koja pruza usluge konsultacija i implementacije za Big Data sisteme (od arhitekture, modela podataka i algoritama pa do optimizacije performansi produkcionih okruzenja distrbuiranih sistema) a svoje usluge nudimo na globalnom nivou sa fokusom na SAD i EU trzista. Nasa misija je da impresioniramo svoje saradnike i klijente sa nivoom tehnickog znanja i profesionalizmom a interno, ulaganje u razvoj nasih strucnjaka do globalnog nivoa kredibiliteta je najviseg prioriteta.\nSchneider Electric DMS NS je specijalizovana IT kompanija iz Novog Sada koja se bavi istraživanjem, razvojem i softverskim inženjeringom u oblasti elektroenergetike - Smart Grid IT, a posebno u oblasti upravljanja elektrodistributivnim sistemima. Naš glavni originalni proizvod ADMS softver (Advance Distribution Management System) je instaliran u preko 80 elektroprivreda širom sveta, 170 kontrolna centra sa ukupno 400 miliona električnih potrošača. ADMS softver predstavlja tehničko-informacioni sistem koji omogućava kompletan uvid u tehničke podatke elektrodistributivne mreže, analizu rada mreže, primenu ekspertskih metoda za unapređenje rada sistema, kao i upravljanje i planiranje u elektrodistributivnom sistemu. Osnovna svrha ADMS softvera jeste da se korišćenjem vrhunskog ekspertskog znanja iz oblasti energetike i softverskog inžinjeringa, na najracionalniji način, iskoriste svi raspoloživi elektroenergetski kapaciteti u električnim distributivnim sistemima, sa posebnim naglaskom na obnovljive izvore energije, i na taj način ostvare milionske uštede i spreči prekomerno zagađivanje životne sredine. ADMS softver je prema mišljenju vodeće konsultantske kuće Gartner, SAD, već sedmu godinu zaredom proglašen najboljim rešenjem u Smart Grid IT oblasti, što nas svrstava u red najperspektivnijih i najvećih kompanija u oblasti razvoja softverskih rešenja, kako u zemlji, tako i u regionu. U februaru 2012. francuska mega kompanija Schneider Electric je proglasila Novi Sad za svoj glavni kompetitivni razvojni centar za Smart Grid IT tehnologije. Schneider Electric DMS NS u ovom momentu najveća IT kompanija u Srbiji sa blizu 1000 zaposlenih vrhunskih stručnjaka koji rade na razvoju i uspešnoj isporuci blizu 40 novih velikih svetskih projekata širom sveta za klijente koji svakodnevno, uspešno koriste ovaj srpski proizvod za optimizaciju rada svojih električnih distributivnih mreža. Uz veliki broj visokoobrazovanih mladih, stručnih i motivisanih zaposlenih, želimo da obezbedimo Smart Grid IT/OT transformaciju elektroprivrednih sistema koristeći našu tehnologiju, ekspertizu i iskustvo u oblasti elektroenergetike i značajno unapredimo rad i funkcionisanje kompanija kao i krajnjih potrošača. Naša vizija je da budemo sinonim za kompaniju koja stalno postavlja nove više svetske IT/OT standarde kako u oblasti rešenja, tako i u oblasti rada i funkcionisanja i koja, ne samo da uvodi nove navike i trendove, nego ih i predviđa i kreira.\nEESTEC je neprofitno, nepolitičko udruženje studenata koje ima za cilj da poveže studente elektrotehnike i računarstva širom Evrope kroz organizovanje međunarodnih seminara, razmena i stručnih praksi. Cilj udruženja je i povezivanje i upoznavanje studenata sa razvojem industrije i modernim trendovima u struci. Udruženje je osnovano 1986. godine u Holandiji i trenutno se sastoji od 54 lokalna komiteta (Local Committee – LC) u 28 država širom Evrope. Šireći domen svojih delatnosti, EESTEC LC Novi Sad u poslednjh pet godina postao je veoma aktivan na lokalnom nivou. Uz odličnu saradnju sa kompanijama i Fakultetom tehničkih nauka, organizovana su tri velika takmičenja u programiranju, prezentacije i seminari za lokalne studente i Sajam poslovnih mogućnosti i stručnih praksi KONTEH koji je po jedanaesti put održan u martu 2017. godine.\nAko želite da saznate više o nama, posetite nas na ovoj lokaciji.\nUpoznajte koordinatore radionice\nKoordinator za akademski sadržaj\nFakultet tehničkih nauka, Novi Sad 21000\n+381 (0)64 438 2453


Prekid telekomunikacija u Sudanu nakon vojnog udara - Glas Srpske\nTanjug 26.10.2021 10:56\nNeimenovani svjedok je rekao da su internet i telefonske usluge ozbiljno ograničene. Život je u zastoju u glavnom gradu Kartumu, gdje su prodavnice i usluge zatvoreni, a neki putevi su i dalje blokirani od strane vojske nakon pretežno mirne noći.\nVođa državnog udara general Abdel Fatah al-Burhan je raspustio vojno-civilni Suvereni savjet koji je uspostavljen sa zadatkom da vodi zemlju ka demokratiji nakon svrgavanja autokrate Omara al-Bašira u narodnoj pobuni pre dve godine.\nSudansko ministarstvo informacija, koje je i dalje lojalno svrgnutom premijeru Abdali Hamdoku, saopštilo je na svojoj Fejsbuk stranici da prelazni ustav samo premijeru daje pravo da proglasi vanredno stanje i da su akcije vojske zločin. Hamdok je i dalje legitimna tranziciona vlast, navodi se u saopštenju tog ministarstva.


Izetbegović sa šefom britanske diplomatije: Johson izrazio zadovoljstvo napretkom BiH - mojusk.ba\nPredsjedavajući Predsjedništva BiH Bakir Izetbegović sastao se u New Yorku s ministrom vanjskih poslova Velike Britanije Borisom Johnsonom.\nBritanski šef diplomatije je izrazio zadovoljstvo ostvarenim napretkom Bosne i Hercegovine na putu ka Evropskoj uniji, te sprovedenim reformama. Uputio je čestitke predsjedavajućem PBiH Izetbegoviću zbog prihvatanja aplikacije BiH za članstvo u Evropskoj uniji.\nMinistar Johnson je naglasio spremnost Velike Britanije da i ubuduće pruži punu podršku Bosni i Hercegovini u procesu integracije u EU i NATO, saopćeno je iz Predsjedništva BiH.\nTokom susreta razgovarano je o aktuelnoj političkoj situaciji u BiH i regiji, te je istaknut značaj stabilnosti i integracionih procesa.


KAKO SE POVAMPIRILA KORONA: Taman smo videli svetlo na kraju tunela, a onda su krenula zimovanja\nProfesor Kočović apelovao na građane da se čuvaju i budu oprezni i nekoliko dana nakon same vakcinacije\nProfesor informacionih tehnologija doktor Petar Kočović, koji sa svojim timom uz pomoć matematičkih modela i formula, prati kretanje pandemije korone u celom svetu, gost je emisije "Puls Srbije".\nProf. dr Kočović odgovara na pitanja kad će kraj epidemije, da li smo i dalje u trećem talasu ili svakodnevno povećanje broja novozaraženih znači da je Srbija >> Pročitaj celu vest na sajtu SrbijaDanas.com << u četvrtom...\n- Države Gibraltar i Izrael, koji su vakcinisani 100 odsto pokazuju da je imunizacija značajna. Svakako epidemija će jednoj lepog dana morati da prestane i broj zaraženih će dostići nulu - kaže Kočović.\nPosted by Srbija Danas on Tuesday, March 2, 2021\n- Ključni parametar zbog čega su se ljudi zarazili, bilo je skijanje, tačnije zimovanje. Slovenci na primer su mogli na skijanje, ali tamo nisu radili hoteli ili kafići. Međutim mi u Srbiji smo rekli može skijanje, sve je normalno radilo i to je bila "zgodna" prilika da se ljudi zaraze - naveo je Kočović.


Predstavnici „Srpskog opstanka” samo do vladine portirnice - Medija centar\nPredstavnici „Srpskog opstanka” samo do vladine portirnice\nKao što su pre nekoliko dana najavili, predstavnici Građanske inicijative “Srpski opstanak” Aleksandar Arsenijević i Dušan Milunović došli su danas u zgradu Vlade Kosova, zahtevajući sastanak sa premijerom Kosova Aljbinom Kurtijem. Međutim rečeno im je da u kabinetu nema nikog.\n„Naišli smo na prijem samo u portirnici, gde su nam rekli da niko iz kabineta nije tu, što znači da nisu ni bili spremni, niti su očekivali našu posetu i iz tog razloga vidim da nisu spremni na razgovore i neku vrstu dijaloga u vezi sa prikupljanjem glasova na teritoriji Kosova i Metohije, što može izazvati ozbiljne probleme“, kazao je Aleksandar Arsenijević, lider ove Građanske inicijative.\nArsenijević kaže da će nastaviti da insistiraju na razgovorima sa premijerom Kosova Aljbinom Kurtijem, predsednikom Srpske liste Goranom Rakićem i ambasadorima zemalja Kvinte na Kosovu.\n„Mi ćemo insistirati i ove nedelje, i sledeće nedeje i svake na ovim razogovorima. Samo nepojavljivanje gospodina Gorana Rakića, predsednika Srpske liste dokazuje i to da se ne bore iskreno za prava Srba, već im odgovara upravo taj model, gde organizovanim, kordinisanim prevozom sa Prištinom preko prelaza vode svoje glasače i tako jednoj partiji ostvaruju određeni broj glasova, dok drugi neće imati tu mgućnost, što znači da se čak i Aljbin Kurti u neku ruku stavlja u ulogu režima u Beogradu jer su oni jedini koji mogu da obezbede takvo glasanje“, kazao je Arsenijević.\nPodsetimo, Aleksandar Arsenijević je pre nekliko dana tražio sastanak sa premijerom Kosova Aljbinom Kurtijem, predsednikom Srpske liste Goranom Rakićem i ambasadorima zemalja Kvinte na Kosovu, a u međuvemenu se sa zahtevom za sastanak na istu temu obratio i predsedniku Srbije Aleksandru Vučiću.


ARCVS - Gradjevinarstvo.rs\nPošaljite e-mail za ARCVS\nKategorije za ARCVS\nVesti vezane za ARCVS\nTražeći rešenje za Terazijsku terasu, Gradska uprava toliko se vrtela ukrug da se praktično vratila na početnu poziciju. Odustala je od raspisivanja pozivnog konkursa, najavljenog u februaru, jer sva tri tima koja je trebalo da učestvuju na njemu – ...\nBeograd: Terazijska terasa u planu ove godine\nJedna od najlepših i svakako perspektivnijih atrakcija Savskog amfiteatra je čuvena Terazijaska terasa. Ona je dragoceni atribut beogradske topografije, koja ima potencijal da bude direktna veza između priobalja i vrha starogradskog grebena na Teraz...\nStepenice blagog nagiba po sredini Terazijske terase povezaće ulice Balkansku i Kraljice Natalije. Prednji deo kaskade biće prosečen, a u njemu je predviđena pjaceta sa restoranom i info-pultom\nArhitektonski biro iz Beograda osvojio drugo mesto za projektovanje Kuće mađarske muzike u Budimpešti\nArhitektonski biro ARCVS iz Beograda je osvojio drugo mesto na nedavno završenom dvostepenom međunarodnom konkursu za projektovanje Kuće mađarske muzike u Budimpešti.\nSva tužilaštva do 2013. u jednoj zgradi\nNedavno je završen konkurs za projekat nove zgrade tužilaštva, a pobednik je ARCVS studio. Zgrada u kojoj će biti smešteno 5 tužilaštva nalaziće se pored zgrade Ambasade Poljske u Ulici kneza Miloša i biće završena do kraja 2013. godine


FoNet portal :: Pretraga / tagId=90312\nTag: KANABIS, Pogodaka: 14\nVožnja pod dejstvom kanabisa\nBeogradska saobraćajna policije danas je na raskrsnici ulica Antifašističke brigade i Omladinskih brigada na Novom Beogradu oko 15 časova zaustavila i isključila iz saobraćaja tridesetdevetogodišnjeg vozača automobila "tojota" koji je pod dejstvom psihoaktivnih supstanci učinio više prekršaja.\nUprave saobraćajne policije podneće krivičnu prijavu protiv tridesetogodišnjeg muškarca koji se tereti da je pod desjtvom kanabisa izazavao udes i teško povredio pešaka, saopštio je MUP.\nKrio osam kg kanabisa\nPolicija u Beogradu zaplenila je oko osam kilograma marihuane i uhapsila H. S. (56) zbig sumnje da je neovlašćeno trgovao drogom, saopštilo je Ministarstvo unutrašnjih poslova.\nSaobraćajna policija u Kruševcu privela je noćas vozača koji je upravljao pod dejstvom psihoaktivne supstance kanabis.\nOd Vučića traže dozvolu\nIstorijska žetva kanabisa\nZaposleni na plantaži kanabisa u nemačkom gradu Nojminsteru požnjeli su prvu legalnu žetvu kanabisa u istoriji Savezne Republike Nemačke, koja u narednim godinama planira proizvodnju veće količine indijske konoplje u medicinske svrhe.


Poljska kaznila “Gasprom” sa 7,6 milijardi $\nVARŠAVA – Poljski antimonopolski regulator saopštio je danas da je kaznio “Gasprom” sa preko 29 milijardi zlota (7,6 milijardi dolara) zbog izgradnje gasovoda Sjeverni tok 2 (NS2) bez njihovog odobrenja, na šta je ruski gasni div reagovao najavom da će se žaliti sudu.\nNadzorni organ poljske Komisije za zaštitu konkurencije (UOKiK) takođe je saopštio da je izrekao kaznu od 234 miliona zlota za pet drugih firmi koje su uključene u finansiranje tog gasovoda vrijednog 11 milijardi dolara, kojim će biti udvostručen izvozni kapacitet ruskog gasa preko Baltičkog mora, prenosi Rojters.\n“Gasprom” vodi izgradnju Sjevernog toka 2, a polovinu sredstava su obezbijedili njemački Uniper i BASF-ova jedinica Vinteršel, anglo-holandska kompanija Šel, austrijski OMV i francuski Anži.\nPoljska gleda na Sjeverni tok 2 kao na prijetnju evropskoj energetskoj bezbijednosti, navodeći da će on povećati oslanjanje Starog kontinenta na rusku energiju, a protiv izgradnje tog gasovoda su i Sjedinjene Države koje uvele sankcije kompanijama koje polažu cijevi za taj projekat.\nUOKiK godinama istražuje taj projekat a u avgustu je kaznio “Gazprom” sa 213 miliona zlota zbog nedostatka saradnje u vezi sa ovim gasovodom, dodaje britanska agencija.\n“Pokretanje NS2 predstavljaće prijetnju kontinuitetu isporuka prirodnog gasa u Poljsku. Takođe je vrlo vjerovatno poskupljenje tog proizvoda, s tim što će povećanje cijene snositi poljski potrošači”, izjavio je Tomaš Krostni, predsjednik UOKiK-a.\nZavršetak ovog investicionog projekta, tvrdi on, “povećava ekonomsku zavisnost od ruskog gasa – ne samo u slučaju Poljske, već i drugih evropskih država”.\nIz “Gasproma” su najavili danas da će iskoristiti svoje pravo da se žale na novčanu kaznu poljskog antimonopolskog regulatora.\nJedan zvaničnik “Gasproma” rekao je na tele-konferenciji da ruska kompanija nije ni na koji način prekršila poljske antimonopolske propise.\nIzgradnja gasovoda, dugog 1.230 kilometara, skoro je završena pri čemu se privode kraju radovi na dionici od oko 120 km u danskim vodama.\nAktivnosti na izgradnji cjevovoda su zaustavljene u decembru, jer je švajcarsko-holandska kompanija Olsis, koja je polagala cijevi, obustavila rad zbog američkih sankcija protiv kompanija uključenih u taj projekat.


Zbog skandaloznih izjava dva jarana - Vučića i Dodika - pravosuđa u Srbiji i Republici Srpskoj na mukama - Dan u Beogradu\nNaslovna » Blog » Beleške jednog penzionera » Zbog skandaloznih izjava dva jarana – Vučića i Dodika – pravosuđa u Srbiji i Republici Srpskoj na mukama\nBeleške jednog penzionera: Skandalozne izjave Vučića i Dodika... (foto: Pixabay)\nZbog skandaloznih izjava dva jarana – Vučića i Dodika – pravosuđa u Srbiji i Republici Srpskoj na mukama\nVladimir Mandić 6. januar 2021. Beleške jednog penzionera Postavite komentar\nSkandaloznim jučerašnjim izjavama dva jarana – Aleksandra Vučića i Milorada Dodika – pravosuđa u Srbiji i Republici Srpskoj su stavljena na muke.\nJer, posle onog što su novinarima rekli predsednik Srbije i predsednik Predsedništva Federacije BiH, policija, tužioci i sudovi u Srbiji i RS treba da pokažu da živimo u pravno uređenim zemljama ili da potvrde gotovo već uvreženo mišljenje da sve više ličimo na – Severnu Koreju.\nVučić je, tako, na pitanje novinara o prisluškivanju kazao da ima snimke prisluškivanih razgovora i da ih nikada neće dati jer „neće da ruši svoju državu“.\nAko je to tačno i ako je istina da je neovlašćeno, bez sudskog naloga prisluškivan, onda je šef države, po svemu sudeći, počinio krivična dela predviđena Krivičnim zakonikom Srbije.\nDokazi umesto kod tužioca u rukama šefa države\nPrvo, javnosti nije poznato da je on podneo krivičnu prijavu protiv N. N. lica za počinjeno krivično delo neovlašćenog prisluškivanja iz člana 143 čime je prekršio zakon, jer ga, iako je znao i imao dokaze, nije prijavio.\nDrugo, umesto da uz prijavljivanje kričnog dela priloži kao dokaz i snimke koje poseduje i o kojima je govorio novinarima, on ih zadržava, čime je prekršio i član 336. KZ o „sprečavanju i ometanju dokazivanja“ krivičnog dela.\nUzgred, pitanje je i kako je i od koga je, umesto tužioca, kao oštećeni došao do dokaznog materijala o počinjenom krivičnom delu.\nDa li je najbolji student prava zaboravio jedan od najtežih ispita na Pravnom fakuletu – krivično pravo – ili je, svestan svoje nedodirljivosti, kao predsednik Srbije, dao sebi za pravo da kompromitujuće snimke telefonskih razgovora zadrži za sebe?\nNa ovo pitanje treba da odgovori nadležni javni tužilac. Dakako, pravosuđe ima mehanizme da sadržaj spornih snimaka proglasi tajnim kako se ne bi „rušila država“, ali Vučić, kao oštećeni, pa makar bio i predsednik države nema pravo da odlučuje o tome.\nNo, pošto uživa kao šef države i poslanički imunitet, malo je verovatno da će zbog ovih izjava i zadržavanja dokaza o krivičnom delu biti i procesuiran, jer apsolutna većina u Skupštini Srbije sasvim izvesno neće Vučiću oduzeti imunitet.\nDrugačije kazano, Vučić danas može, bez straha od pravnih posledica, da priča, obećava i laže koliko mu volja?!\nU sličnoj situaciji je i njegov jaran Milorad Dodik. Mesec dana nakon što je ministru spoljnih poslova Rusije Sergeju Lavrovu, kako su te večeri svi mediji izvestili, Dodik poklonio „pozlaćenu ikonu Svetog Nikole staru 300 godina iz Luganska“, afera se ne stišava.\nNa stranu to što je predsednik Predsedništva Federacije BiH akter nezabeleženog međunarodnog i diplomatskog skandala, sada se otvara i pitanje njegove krivične odgovornosti.\nMeđunarodna afera i diplomatski skandal\nOdmah pošto je obelodanjeno da je ruskom ministru poklonjena ikona, koja je kulturno dobro Ukrajine, usledilo je reagovanje ukrajinske ambasade, u kome je zatraženo objašnjenje odakle Dodiku sada sporna ikona.\nDodik se, u međuvremenu, razboleo i završio u bolnici.\nPosle nekoliko dana ćutanja njegov Kabinet je reagovao saopštenjem o „pogrešnoj medijskoj interpretaciji, da je reč o ikoni koja je deo kulturne baštine i nacionalno blago, što nije ustanovljeno“. U saopštenju se tvrdilo da je reč o osveštanoj porodičnoj ikoni, koja nije ukradena i nije tražena.\nNe želeći da bude više spominjana u ovoj diplomatskoj blamaži, Rusi su vratili ikonu Ambasadi BiH, sa napomenom da bi Interpol trebalo da utvrdi poreklo ikone.\nBrinući se o svom jaranu Vučić je u Banjaluku poslao direktora Infektivne klinike Kliničkog centra Srbije dr Gorana Stevanovića, da bi konzilijum banjalučkog KC-a saopštio da je „Dodikovo stanje stabilno“.\nU danima pred Novu godinu bilo je uočljivo ćutanje srpskih zvaničnika, pre svega Vučića i ministra policije Aleksnadra Vulina, o ikoni i velikom prijatelju. Ćutao je i Dodik sve do juče, kada je po izlasku iz bolnice oporavljen i osokoljen bahato novinarima izjavio da će vraćenu ikonu vratiti „onima od kojih je dobio, pa neka ti ljudi dalje objašnjavaju“.\nTim činom i on se, po svemu sudeći, ogrešio o član 336 Krivičnog zakonika Republike Srpske u kome piše: „Ko namjeri da spriječi ili oteža, sakrije ili ošteti ili učini neupotrebljivim predmet ili ispravu koja služi kao dokaz… kazniće se kaznom zatvora do tri godine“.\nJer, ikona je sada, umesto u Tužilaštvu BiH koje je otvorilo istragu u rukama onih ljudi koji su ili falsifikovali voštani pečat ukrajinske Komisije za zaštitu spomenika ili su je, ko zna kojim putem, doneli iz Ukrajine i dali je Dodiku. Oni sada mogu da je unište, spale, bace, sakriju…\nIstina, po komšijskom Krivičnom zakoniku neovlašćeno unošenje kulturnih dobara nije krivično delo kao u Srbiji, ali prisvajanje jeste. Dodik, bar javnosti nije poznato, nije obavestio tužioca o identitetu ljudi koji su mu dali ikonu, niti je sporni predmet predao kao dokaz.\nDa li će se, ako ga tužilac pozove na razgovor, Dodik pozvati na imunitet, vreme će, kao i kada je reč o Vučiću, pokazati.\nNama ostaje nada da će nas pravosudni organi u Srbiji i Republici Srpskoj svojim delanjem uveriti da ne živimo u Severnoj Koreji. A, nada, kao što je svima znano, umire poslednja. ♦\nTagovialeksandar vučić beleške jednog penzionera blog ikone krivično delo milorad dodik prisluškivanje skandal vladimir mandić\nPrethodni Meridian – Fudbalski kutak: Čvarkov i Torbica poklanjaju ti dresove omiljenih klubova (VIDEO + POKLON)\nSledeći Muzikom kroz muzej: Damar (online koncert)


Teslićki poljoprivrednici idu u školu – Čečava.org\nZa edukaciju poljoprivrednih proizvođača u opštini Teslić iz ovogodišnjeg budžeta biće izdvojeno 20.000 KM.\nZimska škola za proizvođače mlijeka, u okviru koje će biti organizovana stručna predavanja za polaznike, terenske aktivnosti te izrada sertifikata, biće finansirana sa 3.500 KM.Toliko je planirano i za školu za voćare, koja je počela u februaru i trajaće do septembra.\nZa projekat inegralne proizvodnje koji podrazumijeva angažovanje dva inženjera osposobljena za poslove hemijske zaštite voća i rukovanje i upotrebu prognozne stanice u voćarstvu i još neke troškove koji prate ove aktivnosti biće izdvojeno 9.000 KM.\nDvije hiljade maraka planirano je za teoretska predavanja i praktične vježbe, po zahtjevima mjesnih zajednica, dok će 600 maraka biti izdvojeno za angažovanje profesora fakulteta po specijalnim temama i organizovanja predavanja u oblasti proizvodnje meda.\nZa studijska putovanja i posjete sajmovima planirano je 1.400 KM.\nU teslićkoj lokalnoj upravi ističu da je neophodno izdvojiti sredstva za edukaciju poljoprivrednih proizvođača, jer je neobučenost jedan od razloga nerentabilne poljoprivredne proizvodnje.\n20. фебруара 2011. аутор Слободан Милетић категорија Вијести из региона\nPravilnik - podsticajna sredstva u poljoprivredi


Predstavljanje IPARD programa, Mera 7 – Ruralni turizam u Svrjigu – Knjaževačke vesti\nHome / 2020 / Predstavljanje IPARD programa, Mera 7 – Ruralni turizam u Svrjigu\nPredstavljanje IPARD programa, Mera 7 – Ruralni turizam u Svrjigu\nU petak, 21. avgusta 2020. godine, u 10 časova, u sali Opštine Svrljig, biće predstavljena 7. Mera IPARD programa, kojom je predviđena pomoć za razvoj ruralnog turizma.\nNa predavanju koje organizuje Regionalna razvojna agencija „Jug“ u saradnji sa Centrom za turizam, kulturu i sport i Opštinom Svrljig, biće detaljno predstavljeni svi elementi programa, uslovi, rokovi, ograničenja, potrebna dokumentacija, procedure, kao i način kontrole sprovođenja celokupnog procesa.\nPodrška kroz Meru 7 namenjena je pre svega fizičkim licima – nosiocima ili članovima registrovanih poljoprivrednih gazdinstava u ruralnim područjima, ali i preduzetnicima, pravnim licima, koja su osnovana, rade ili svoju investiciju realizuju u ruralnim područjima.\nIPARD podsticaji utvrđuju se u procentualnom iznosu do 65 % vrednosti prihvatljivih troškova investicije, umanjenih za iznos poreza na dodatu vrednost.\nKorisnik IPARD podsticaja može da ostvari pravo na iste u iznosu od najmanje 5.000, a najviše 300.000 evra po zahtevu, bez obzira na ukupnu vrednost investicije.\nZbog trenutne situacije broj učesnika je ograničen pa je neophodno da se svi zainteresovani prijave na e-mail Centra za turizam, kulturu i sport: kcsvrljig@yahoo.com\nPrevious: Toplana objavila Poziv za prikupljanje ponuda za nabavku ogrevnog drveta\nNext: Još jedan novooboleli od koronavirusa u Knjaževcu


Kompletirana i Zvezdina grupa, da li je moglo teže? - Sportske.net\nKompletirana i Zvezdina grupa, da li je moglo teže?\nTim Milana Tomića je potvrdio kvalitet u dosadašnjem toku takmičenja i bez obzira što je završio tek kao treći, nema razloga da se bilo koga plaši.\nZvezda deklasirala Galatu, ali Tomić opet video slabosti u igri!EK - Zvezdina ''stotka'' protiv Galate, ovo su joj rivali u Top 16 fazi!Poluvreme - Zvezda sve bolja u Istanbulu, ko je najviše obradovao navijače? (TVITOVI)Top 16 - "Večiti" ne mogu zajedno, ovo su im potencijalni rivaliTomić jasan, Zvezda neće kalkulisati!\nDugo je izgledalo da će Crvena zvezda sa prve ili eventualno druge pozicije iz Grupe A otići u Top 16 fazu, ali posle jedne kraće loše serije, crveno-beli su na kraju završili na trećem mestu sa skorom od 6 pobeda i 4 poraza.\nZahvaljujući tom učinku, Zvezda je svrstana u Grupu G Top 16 faze, gde će joj rivali biti Valensija, Malaga, a upravo smo saznali i poslednjeg učesnika ove grupe.\nPostojala je dilema Tofaš ili Limož, ali posle večerašnje ubedljive pobede francuskog predstavnika nad Gdinjom (104-86) postalo je jasno da Limož ide u Zvezdinu grupu.\nDa ponovimo, takmičenje u Top 16 fazi počinje 1. januara i traje do 6. februara. Dve najbolje ekipe iz svake grupe idu u četvrtfinalnu seriju koja će se igrati od 5. do 13. marta 2019.\nCrvena zvezda (A3)\nU prilogu je i Partizanova grupa u Top 16, pa uporedite ko je bolje prošao - crno ili crveno-beli?


ZAKON O POLITICI DIREKTNIH STRANIH ULAGANJA U BOSNI I HERCEGOVINI - Anwalt BiH\nZakoni Bosne i HercegovineZAKON O POLITICI DIREKTNIH STRANIH ULAGANJA U BOSNI I HERCEGOVINI\nO POLITICI DIREKTNIH STRANIH ULAGANJA U BOSNI I HERCEGOVINI\n(“Sl. glasnik BiH”, br. 4/1998, 17/1998, 13/2003, 48/2010 i 22/2015)\n“Strani ulagač”: znači fizičko lice koje nema stalni boravak u Bosni i Hercegovini i nema svoje glavno mesto poslovanja u Bosni i Hercegovini ili pravno lice formirano u skladu sa stranim zakonom koje ima svoju registrovanu kancelariju, centralnu upravu ili glavno mesto poslovanja u nekoj stranoj zemlji;\n“Direktno strano ulaganje” znači ulaganje u novoosnovano privredno društvo ili ulaganje u postojeće domaće privredno društvo, kao i ulaganje u novoosnovanu ustanovu ili postojeću ustanovu, koje može biti u novcu, stvarima i pravima.\n“Strana kontrola” znači svako ulaganje u visini osnivačkog uloga predviđenog za osnivanje privrednog društva ili ustanove u Bosni i Hercegovini.\n“Rezident Bosne i Hercegovine”: znači fizičko lice koje ima prebivalište ili boravište u Bosni i Hercegovini, zaposleno ili samostalno radi ili ima svoj centar ekonomskog interesa u Bosni i Hercegovini, ili neko pravno lice konstituisano po zakonima Bosne i Hercegovine ili entiteta ili Brčko Distrikta Bosne i Hercegovine i koje ima registrovano sedište , centralnu upravu ili glavno mesto poslovanja u Bosni i Hercegovini.\n“Ulog”: znači vlasnički interes koji neki ulagač poseduje u nekom preduzeću;\n“Slobodno konvertibilna valuta”: znači svaka valuta koju tako okvalifikuje Međunarodni monetarni fond;\n“Entiteti”: znači Federacija Bosne i Hercegovine i Republika Srpska;\n“Medijski poslovi” su poslovi emitovanja radijskog programa i emitovanja televizijskog programa putem zemaljske radiodifuzije; i\n“Poslovni subjekat” je bilo koje domaće privredno društvo ili ustanova u koju je strani ulagač izvršio direktno strano ulaganje, uključujući i proširenje dijela ili cjeline domaćeg privrednog društva ili ustanove.\nII – POSTUPAK DIREKTNIH STRANIH ULAGANjA\nIII – PRAVA, POVLASTICE I OBAVEZE STRANIH ULAGAČA\nDirektno strano ulaganje biće izuzeto od plaćanja carina i carinskih obaveza, ukoliko drugačije nije predviđeno odredbama Zakona o carinskoj politici Bosne i Hercegovine (“Službeni glasnik BiH”, br. 57/04, 51/06, 93/08, 54/10 i 76/11).\n(b) Ograničenja koja se primenjuju na domaća ulaganja u oblasti javnog poretka (l’ordre public), javnog zdravstva i zaštite okoline će se jednako primenjivati na direktna strana ulaganja.\nIV – REŠAVANjE SPOROVA\n(a) Ovaj zakon stupa na snagu osmoga dana od datuma njegovog objavljivanja u “Službenom glasniku BiH”.\nBosna i Hercegovina i Entiteti će, u područjima svoje odgovarajuće nadležnosti, doneti podzakonska akta koja se odnose na provedbu ovoga zakona u roku od 60 dana od dana stupanja ovoga zakona na snagu. Ti podzakonski akti će biti objavljeni u “Službenom glasniku BiH” i sužbenim glasilima Entiteta, a stupiće na snagu osmoga dana od dana njihovog objavljivanja u navedenim službenim glasilima.\nOvaj zakon stupa na snagu osmog dana od dana objavljivanja u “Službenom glasniku BiH”, a objaviće se u službenim glasilima entiteta i “Službenom glasniku Brčko Distrikta”.\n(“Sl. glasnik BiH”, br. 48/2010)\n(“Sl. glasnik BiH”, br. 22/2015)\nSaobraćajna infrastruktura u BiH


Halil Lagumdžija, novi predsjednik Visokog sudskog i tužilačkog vijeća BiH\nNovo rukovodstvo Visokog sudskog i tužilačkog vijeća BiH (VSTV), u prvom obraćanju javnosti nakon što su u srijedu 10. februara izabrani na funkcije, poručilo je da su spremni da predano rade na reformi pravosuđa.\n"Prioritet će nam biti da zajedno sa sudijama i tužiocima svi zajedno zasučemo rukave i krenemo aktivno u borbu protiv korupcije. Takođe, da omogućimo lakši pristup građanima sudu, te da ubrzamo rješavanje predmeta ratnih zločina u skladu sa revidiranom Strategijom za procesuiranje ratnih zločina u kojoj su znatno smanjeni rokovi", kazala je potpredsjednica VSTV-a i dugogodišnja tužiteljica Biljana Simeunović.\nSudija Suda BiH Halil Lagumdžija novi predsjednik Visokog sudskog i tužilačkog vijeća BiH, kazao je da je prvi korak novog rukovodstva uspostavljanje povjerenja građana u pravosudne institucije koje je znatno narušeno.\n"Sve dok povjerenje ne bude vraćeno, neću biti zadovoljan. Insistirat ću na hitnom usvajanju izmjena i dopuna zakona o VSTV-u, koji će unaprijediti odredbe o sastavu, procesu imenovanja i napretku integriteta. Želim da vidim i transparentniji proces zapošljavanja na funkcijama i poštivanje regulativa", kazao je Lagumdžija.\nHalil Lagumdžija izabran za predsjednika Sudskog i tužilačkog vijeća BiH\nPotpredsjednica Sanela Gorušanović Butigan, takođe sudija, koja je od ostavke bivšeg predsjednika Milana Tegeltije 20. decembra, obnašala čelnu funkciju VSTV-a kazala je da je dovoljno upoznata sa situacijom i manjkavostima u radu i ove institucije i drugih pravosudnih insttucija.\n‘’Novo rukovodstvo sačinjeno je od dvoje sudija i tužioca koji su spremni svoje znanje i iskustvo uložiti kako bi se odblokirao proces reformi i pravosuđe poboljšalo. Nemojte sumnjati da ćemo dati sve od sebe da uradimo dobar posao’’, kazala je Gorušanović Butigan.\nNa novinarsko pitanje kako komentarišu navode bivšeg predsjednika VSTV-a Milana Tegeltije da je procedura izbora novog rukovodstva ove institucije nezakonita, predsjednik VSTV-a Halil Lagumdžija kazao je da je ova procedura bila jedina moguća u datoj situaciji.\n“Situacija do koje je došlo u vezi sa njegovom ostavkom nije do kraja normirana. Donesene su odluke za koje mislim da su jedine moguće pravilne. U smislu nekih reperkusija neće biti negativnih posljedica. Ja lično želim učiniti sve da sve ovo krene u jednom pozitivnom pravcu’’, kazao je Halilović.\nBivši predsjednik VSTV-a Milan Tegeltija podnio je 20. decembra pisanu ostavku na sve funkcije u ovom tijelu, nakon čega su članovi VSTV-a jednoglasno izabrali Sanelu Gorušanović-Butigan za privremenu predsjednicu vijeća.


Ustavni sud: Odluka o izborima u Advokatskoj komori Srbije ništavna | SerbianForum\nUstavni sud: Odluka o izborima u Advokatskoj komori Srbije ništavna\nUstavni sud Srbije utvrdio je da osporavane odredbe dva člana Zakona o advokaturi nisu u saglasnosti s Ustavom, saopšteno je danas iz Advokatske komore Beograda.\nTo znači, kako je navedeno, da su ništavne i sve odluke Upravnog odbora Advokatske komore Srbije o oduzimanju "javnih ovlašćenja" i izboru novog rukovodstva i organa Advokatske komore Beograda.\nUstavni sud je 23. februara utvrdio da su neustavne odredbe člana 64. stav 4, "u delu koji glasi prenos javnih ovlašćenja" i člana 65. stav 4. Zakona o advokaturi koji je na snazi od 17. maja 2011.\nReč je o odredbama prema kojima je Advokatska komora Srbije bila ovlašćena da preduzima mere u vezi sa njenom odgovornošću za zakonito postupanje svojih članica, uključujući i oduzimanje javnih ovlašćenja, ukazala je Advokatske komore Beograda.\nPritom se podseća da je odluka o oduzimanju javnih ovlasćenja Advokatskoj komori Beograda doneta 9. februara 2011. godine po tada važećem zakonu o advokaturi, koji nije predviđao takvu mogućnost.\nPolazeći od te "nezakonite i neustavne odluke Advokatske komore Srbije", kako je objašnjeno, nezakonito je sazvana i 15. maja prošle godine održana i Skupština advokatske komore Beograda.\nNa tom nelegalnom skupu, koji nije imao kvorum, Advokatska komora Srbije je preuzela ovlašćenja i tri dana kasnije raspisala izbore koji su lane održani 1. oktobra, podsećaju iz Advokatske komore Beograda.\nTime je, kako je istaknuto, "stvoreno dvovlašće u Advokatskoj komori Beograda i načinjen odlučujući korak u njenom razbijanju".\nImajući u vidu da odluke Upravnog odbora Advokatske komore Srbije nisu saglasne s Ustavom i zakonom o advokaturi, koji je tada bio na snazi, odnosno da su neustavne i nezakonite, jasno je da su ništavne i otud ne proizvode pravno dejstvo, saopštila je Advokatska komora Beograda.


Lončar: Od sada u celoj Srbiji najsavremenija hirurgija - Studio B\nLončar: Od sada u celoj Srbiji najsavremenija hirurgija Tanjug\nDruštvoDrustvo Pocetna 19. 07. 2019. 13:44:58\nOsam bolnica u Srbiji dobile su ugovore o nabavci laparoskopskih stubova i prateće opreme za minimalno invazivnu laparoskopsku hirurgiju.\nMinistar zdravlja Zlatibor Lončar istakao je da će pacijenti u Srbiji prvi put biti operisani najsavremenijim aparatima koji se primenjuju i u bolnicama u Londonu ili Parizu.\nUgovore o nabavci laparoskopskih stubova dobile su opšte bolnice u Jagodini, Požarevcu, Novom Pazaru, Kragujevcu, Valjevu, Kruševcu, Loznici i Leskovcu u okviru projekta „Lapserb“ koji sprovodi Ministarstvo zdravlja.\n„Bolnice su dobile uslugu koju pružaju hirurzi u Londonu i Parizu. To nam je bio cilj, na tome ne stajemo i nastavićemo sa ovim projektom“, rekao je Lončar novinarima posle dodele ugovora.\nLončar je prethodno obišao Opštu bolnicu „Dr. Laza K.Lazarević“ u Šapcu i istakao da nije slučajno izabrao tu ustanovu za dodelu ugovora i pohvalio tu ustanovu za postignute rezultate, nabavku medicinske opreme i unapređenje rada.\nKoordinator projekta „Lapserb“ dr Milan Cheranić rekao je od 2015.godine urađeno je 1260 laparoskopskih operacija debelog creva, a od potpisivanja ugobora urađeno je 430 operacija.\n„To rezultat kojim Srbija treba da se ponosi. Ovaj program je prepoznat i u regionu i svi žele da sarađuju sa nama, a mi će rado pomoći svima koji to žele“, rekao je Cheranić.\nDodao je da je trenutno 65 hirurga na edukaciji za laparoskopske operacije debelog creva, a Lapserb diplomu, koja je međunarodnog karaktera, do sada je dobilo osam hirurga u Srbiji.\nDirektor Opšte bolnice u Šapcu, koja je pre nekoliko dana dobila laparoskpski stub, Slobodan Popović, zahvalio je Ministarstvu što je tu ustanovu uključilo u projekat sprovođenja laparoskopske hirugije u Srbiji.\n„Pacijenti u Šapcu uskoro će imati mogućnost da se operisu kao bilo gde u Evropi u najsavremenijim bolnicama“, istakao je Popović.\nU okviru projekta „Lapserb“ sprovodi se edukacija specijalista hirurgije za oblast laparaskopske kolorektalne hirurgije, odnosno minimalno invazivne hirurgije debelog creva.\nProjekat je nezvanično startovao u novembru 2015.godine posle hirurške radionice u Pančevu, a zvanično je počeo u aprilu 2018. godine kada su ministar Lončar i ugledni svetski hirurg u toj oblasti, profesor Amdža Parvajz iz Velike Britanije, potpisali sporazum o saradnji.\nIdeja projekta „Lapserb“ je da se u celoj Srbiji u opštim bolnicama razvije program laparoskopske kolorektalne hirurgije.\nPre nabavke laparoskopskih stubova i prateće opreme neophodno je da hirurzi prođu obuku u jednom od sedam trening centara: KCS, KC „Vojvodine“, KBC „Bežanijska kosa“ i „Zvezdara“, VMA i bolnice u Pančevu i Valjevu.\nDo sada je u program uključeno 28 bolnica od čega su sedam trening centri.


Crna Gora 'među vodećim državama po poštovanju presuda Evropskog suda'\nEvropski sud za ljudska prava, Strazbur\nCrna Gora je ponosna što je među vodećim evropskim državama kada je u pitanju poštovanje i izvršenje presuda Evropskog suda za ljudska prava, rekao je potpredsjednik Vlade Zoran Pažin.\nOn se 28. februara u Podgorici razgovarao sa predsjednikom Evropskog suda Linos-Aleksandrom Sicilianosom (Linos-Alexandre).\nPažin je naglasio da će Crna Gora odlučno i ažurno ispunjavati sve obaveze prema Evropskom sudu, svjesna da je puno poštovanje ljudskih prava i sloboda temelj i oslonac ukupnog razvoja i napretka svakog slobodnog i demokratskog društva.\nSicilianos je izrazio zadovoljstvo napretkom koji je Crna Gora ostvarila u zaštiti ljudskih prava i sloboda i poštovanju presuda Evropskog suda.\n"Struktura presuda Evropskog suda ukazuje na kontinuiran napredak u razvoju crnogorskog pravnog sistema, ali i upućuje da državni organi moraju uložiti dodatne napore da obezbijede brže i efikasnije ostvarenje prava i sloboda crnogorskih građana", rekao je Pažin.\nECRI: Pojačan uticaj ultranacionalističke i ksenofobne politike u Evropi\nMinistar Pažin je kazao da su crnogorski sudovi u proteklom periodu značajno smanjili broj zaostalih predmeta i skratili trajanje postupaka.\n"Ipak, određene presude Suda u Strazburu upozoravaju da su u jednom broju slučajeva sudski postupci i dalje predugo trajali", rekao je ministar pravde.\nZoran Pažin je rekao da ga raduje da je ovo pitanje prepoznato u Analizi presuda Evropskog suda i da su predložene mjere za dodatno unapređenje efikasnosti sudskih postupaka.\n"Ne smijemo dozvoliti da dugotrajni postupci ugroze prava crnogorskih građana i podriju njihovo povjerenje u pravosuđe, jer na povjerenju građana, u najvećoj mjeri, počiva autoritet svakog suda i svakog sudije", kazao je Pažin.\nOn je naglasio da Crna Gora doživljava sve presude Evropskog suda ne samo kao zadovoljenje pravde u konkretnim slučajevima, već i kao značajan doprinos unapređenju crnogorskog pravnog sistema i jačanju sposobnosti nacionalnih institucija da efikasnije zaštite ljudska prava i slobode.\n"Značajno je da ne postoji nijedna presuda Suda u Strazburu koja bi ukazivala na sistematsko kršenje ljudskih prava, što jasno govori o sposobnosti crnogorskog pravnog sistema da obezbijedi poštovanje Evropske konvencije o zaštiti ljudskih prava i sloboda", rekao je Pažin.


Definitivno je da će sednica biti održana 31. oktobra u SB UN i ja ću na njoj učestvovati. Na kraju su ipak predstavnici Prištine obavestili da će doći na sednicu, rekao je Dačić Tanjugu.\n"Preneću stavove predsednika Aleksandra Vučića da mi želimo kompromis, nastavak dijaloga, ali da očigledno da sa druge strane i dalje žele da nametnu svoj stav o priznanju nezavisnosti Kosova što je za Srbiju apsolutno neprihvatljivo. Mi želimo kompromis i učestvovaćemo u nastavku dijaga ako se stvore uslovi za to, ako se ukinu takse", poručio je Dačić.\nMeđutim, nekoliko dana pre održavanja sednice predstavnici Prištine su se žalili da njima ne odgovara termin i tražili su odlaganje, pa je onda zvanično predstavnica Velike Britanije tražila od predsedavajućeg da se ta sednica ipak odloži zbog toga što Priština ne može da dođe, rekao je Dačić.\nKomentarišući informaciju da je sednica mogla da bude odložena, jer prema pisanju medija, ambasadorka Kosova Vljora Čitaku nije mogla da dođe na sednicu 31. oktobra, Dačić je podsetio da nije reč o pozivu ya Čitaku već za predstavnika privremenih institucija u Prištini.\n"Mnogi ukazuju da je Velika Britanija insistirala na tome zato što je ona sledećeg meseca predsedavajući. Ali nema sad veze to jedno sa drugim. Ono što je definitivno to je da se sednica biti održana 31. oktobra u SB UN i ja ću učestvovati na toj sednici", rekao je Dačić.


'Google Translate' od sada u bilo kojoj Android aplikaciji\nKako izveštava The Verge, pomenuta opcija dolazi sa najnovijim ažuriranjem Google Translate aplikacije za Android operativni sistem. Mala pop-up ikonica sa znakom dobro poznatog i korisnog servisa pojaviće se u gornjem desnom uglu onog trenutka kada korisnik obeleži određeni deo teksta na stranom jeziku koji će automatski biti preveden.\nUkoliko govorimo o primeni ovog servisa u okvru aplikacija za dopisivanje, onda svakako treba pomenuti da je nova „Tap to Translate“ funkcija korisna i jednostavna ukoliko želite da pošaljete poruku drugom korisniku na njegovom jeziku, a sve što treba da uradite jeste da prethodno ukucate željeni tekst koji će odmah biti preveden. Iz Google-a navode da bi nova opcija trebalo da radi unutar bilo koje Android aplikacije, bilo da se radi o chat servisima ili browser-u\nKorisnici imaju poslednju reč\nNapominjemo da je sličnu funkciju nedavno predstavio i predstavio Microsoft u okviru svoje aplikacije za prevođenje, čineći alat prikladnijim i zgodnijim za korisnike. Sam Google bi u toku dana trebao da izbaci ažuriranu verziju svoje aplikacije za Android, dok offline verzija ovog servisa uskoro stiže i na iOS gde će podržavati sve jezike (zauzimajući oko 25MB interne memorije).\nGoogle je startap Word Lens kupio u toku 2014. godine zbog izuzetno interesantnog i ‘hand-on’ pristupa prevođenja.\nTakođe, korisnici Android i iOS uređaja od sada imaju i podršku za kineski jezik u okviru Word Lens funkcije, a potrebno je samo usmeriti kameru telefona na željeni tekst koji treba da bude preveden. Ipak, ukoliko uzmemo u obzir činjenicu da se Goolge Translate nije baš najbolje snalazio prilikom prevođenja većih tekstova, permutujući padeže i redosled rečenica, ostaje da se vidi kako će korisnici oceniti novu funkciju, te koliko im ona zaista može pomoći u komunikaciji sa drugim ljudima van njihovog govoronog područja – tačnije da li se upotrebna vrednost baziran na manjim prevodima, ili se korisnici mogu osloniti na nešto kompleksnije i veće prevode rečenica.


Predsjednik Kluba delegata bošnjačkog naroda u Domu naroda Parlamenta FBiH Jasmin Duvnjak predložit će dopunu dnevnog reda današnje redovne sjednice ovog doma s Nacrtom zakona o podršci porodicama s djecom koji je već ranije usvojio i Predstavnički dom.\n“Postojeći sistem socijalne zaštite porodica s djecom u 10 kantona i u samoj Federaciji BiH je neusklađen, neefikasan, nepravedan i neodrživ. Očekujem da delegati podrže Nacrt zakona kojim ćemo uskladiti pravni okvir u cijeloj FBiH u oblasti zaštite porodica s djecom, uspostaviti pravičan sistem obračunavanja davanja naknada, unaprijediti stručne kapacitete, uvjete rada i koordinaciju organa nadležnih za provođenje zakona”, kaže Duvnjak.\nKao najvažnije ističe da se ovim zakonom utvrđuju dva jednaka prava za svu djecu i majke u Federaciji, a to su dječiji dodatak koji iznosi šest posto od prosječne isplaćene neto plaće u FBiH za prethodnu godinu, te novčana pomoć porodilji koja nije u radnom odnosu u mjesečnom iznosu 30 posto neto plaće u FBiH, za sve korisnike (djecu i porodilje) koji ispunjavaju ovim zakonom propisane uvjete.\n“Želim naglasiti da smo u prijedlogu Budžeta za 2020. godinu za provedbu Zakona o podršci porodicama s djecom već planirali 20 miliona KM”, zaključio je Duvnjak.\nPročitajte koliko su zastupnici u Parlamentu FBiH naplatili u posljednjih osam mjeseci\nDuvnjak: “Plava voda” jedan od najkompleksnijih investicijskih projekata u regionu\nIstražna komisija PSBiH usvojila niz zaključaka u vezi s nabavkama respiratora


FK Smederevo: Ističe krajnji rok za izmirenje dugova – Semendria\nFK Smederevo: Ističe krajnji rok za izmirenje dugova\n21. februar 2013. SPORT – Smederevo, Novi Pazar i Crvena zvezda imaju rok do petka uveče da izmire svoja zaostala dugovanja.\nU najgoroj poziciji je svakako klub sa „Marakane“ čiji se dug procenjuje na milion evra. Ukoliko ne isplati dugovanje ili barem ne pronađe dogovor o otplati, Crvena zvezda neće biti u mogućnosti da registruje svoja nova pojačanja Nikolu Petkovića, Luisa Garida i Abiolu Daudu.\nPetak, 22. februara je krajnji, ionako produženi rok za otplatu, rok koji se prema rečima samog predsenika FSS Tomislava Karadžića neće pomerati.\n„Izašli smo u susret klubovima koliko smo mogli. Nema novih pomeranja.“, rekao je „Sportu“ Tomislav Karadžić.\nNaime, crveno-bele koče dugovanja prema Borcu, Javoru, odnosno trenerima Maroviću i Đuroviću,te igračima Milovanoviću, Peroviću, Jeremiću, Mihajloviću, Nikoliću.\nOd rukovodstva kluba koje se i dalje nalazi u Turskoj stižu pozitivne poruke, uverenja da će rešenje pronaći, rešenje na kome aktivno rade Džajić i Zečević, dok se Nebojša Čović fokusira na košarkaški klub.\n„Trenutno imam velikih obaveza u košarkaškom klubu i nemam komentar vezan za rešavanje dugova.“, istakao je Čović.\nOsim u Crvenoj zvezdi, sa istim problemom finansijske prirode, doduše u manjem obimu, suočavaju se Smederevo i Novi Pazar.\nU problemu drugačije vrste pred nastavak sezone nalaze se i dva imenjaka iz Kraguejvca i Niša koji se suočavaju sa problemima u infrastrukturi.\nKragujevački Radnički će do početka proleća morati da poradi na službenim prostorijama i svlačionicama, a Nišlije, kako tvrde već duže vreme bez podrške lokalne samouprave, nemaju sredstava kako bi rešile problem sa kašnjenjem reflektora i oronulih svlačionica.\nBilo kako bilo, pomenuti klubovi ulaze u odlučujućih 24 sata tokom kojih će morati da pronađu rešenje problema.\n« Rešen slučaj Jovana Nikolića, traži se prevarant!\nUređenje zone javnih parkirališta »


Samaras ne može da formira vladu\nLider konzervativne stranke u Grčkoj, Antonis Samaras, izjavio je da verovatno neće moći da formira koalicionu vladu. Samaras i njegova Nova Demokratija, koji su osvojili najviše glasova na prevremenim parlamentarnim izborima u nedelju, dobio je od predsednika Karlosa Papuljasa, rok od 3 dana da formira novu vladu.\nMeđutim, posle razgovora tokom dana, Samaras nije uspeo da ubedi ostale stranke da se priključe njegovom bloku kako bi dobio većinu od 300 poslanika u parlamentu.\nLevičarska stranka koja je prva sledeća po broju osvojenih glasova, sada će dobiti mandat za formiranje vladajuće koalicije. Ukoliko i ti pregovori propadnu, taj posao će biti poveren stranci koja je osvojila treće mesto. A u slučaju da formiranje koalicije ne uspe ni na jednom nivou, idućeg meseca bi mogli da budu raspisani novi izbori.\nU međuvremenu evropski lideri apeluju na Atinu da ispoštuje ranije dogovorene uslove za dobijanje paketa finansijske pomoći. Na jučerašnjim izborima građani su dodelili više glasova strankama koje se protive uvođenju mera štednje, na koje je Atina pristala u zamenu za dobijanje dva paketa finansijske pomoći u ukupnom iznosu od više od 300 milijardi dolara.\nNemačka kancelarka, Angela Merkel ranije danas je izjavila da je od “ogromne važnosti” da Grčka nastavi da ide putem reformi, iako je i sama ocenila da je to bilo “teško”. Portparolka Evropske komisije u Briselu je izrazila nadu i očekivanja da će buduća vlada Grčke poštovati svoje obaveze.\nSamaras je izjavio da podržava obaveze koje je zemlja preuzela po dobijanju paketa finansijske pomoći, ali je dodao da će izvršiti pritisak na Evropsku uniju, Međunarodni monetardni fond i Evropsku centralnu banku da umanje svoje zahteve.


Nedimović: Juče ispaljeno 1.164 raketa, procenjuje se šteta\nJun 14, 2018 12:15\nDržava je ove godine obezbedila više nego dovoljnu količinu protivgradnih raketa, oko 14.000, poručuje ministar, i dodaje da je na lageru ostalo još oko 6.000 raketa.\nMeđutim, Nedimović je predočio da protivgradne rakete imaju stepen uspešnosti između 50 i 60 odsto, te da ne mogu u potpunosti sačuvati poljoprivredno zemljište od udara grada.\n"Iz tog razloga, ove godine prvi put krećemo sa automatskim sistemom protivgradne zaštite. Raspisali smo nabavku za prvi radarski centar, a to će biti Radarski centar Valjevo", najavio je Nedimović.\nOn je rekao da država daje dve vrste zaštite od vremenskih nepogoda, jedna je fizička - protivgradnim raketama, a druga je finansijska - putem sistema osiguranja i istakao značaj osiguranja poljoprivrednog zemljišta.\n"Primera radi, prošle godine, kada su maline bile 150 dinara, osnovno i posebno osiguranje je koštalo osam dinara po kilogramu. To je značilo da vam država vrati 3,2 dinara, a vi platite ostatak koji je oko 4,8 dinara. Mislim da to nije velika cena, s obzirom na štetu koja može da nastane", konstatovao je Nedimović.\nOn je konstatovao da osiguravajuće kuće u zemlji ne pružaju dovoljnu "paletu usluga" po pitanju osiguranja poljoprivrednog zemljišta, i najavio da će Ministarstvo poljoprivrede razgovarati sa Narodnom bankom Srbije, koje nadgleda osiguravajuća društva, da prošire usluge za poljoprivredno osiguranje.


Arhiva vesti 05.02.2017 - Naslovi.net\nBelivuk u ponedeljak u tužilaštvu o umešanosti u ubistvo\nNovi magazin 05.02.2017\nVeljko Belivuk koji se sumnjiči da je 30. januara u Beogradu likvidirao Vlastimira Miloševića (34) sutra će biti saslušan u Višem javnom tužilaštvu u Beogradu. Nakon saslušanja tužilaštvo će odlučiti o daljem toku postupka, kao i da li će… »\nVečernje novosti: Ubistvo karatiste: Osumnjičeni Velja Nevolja zaćutaoB92: Belivuk sutra u tužilšatvu o umešanosti u ubistvojoš 12 povezanih\nPopović ispisao nove stranice istorije NBA\nTrener San Antonija Greg Popović postao je trener s najviše pobeda sa jednim klubom u istoriji NBA lige. Popovićev San Antonio pobedio je Denver sa 121:97, što je treneru bila 1.128. pobeda sa Spursima, čime je pretekao dosadašnjeg rekordera… »\nDnevnik: Jokić zaustavljen na 11 poena, Bjelica sedamVečernje novosti: Greg ispisao istoriju: Popović postao trener sa najviše pobeda s jednim klubom u NBAjoš 13 povezanih\nTramp: Ni SAD nisu nevine\nPredsednik Sjedinjenih Američkih Država (SAD) Donald Tramp izjavio je danas da poštuje ruskog predsednika Vladimira Putina, ali da ne zna da li će moći da sarađuju. "Poštujem mnogo ljudi, ali to ne znači da ću se slagati s njim. On je lider… »\nGlas Amerike: Tramp: Da li je naša zemlja toliko nevina?Vesti online: Tramp se izjasnio o Putinu: Poštujem ga, ali...još 11 povezanih


Gradonačelnik primio novoimenovanog ambasadora Grčke u BiH\nGradonačelnik Sarajeva Alija Behmen sa zamjenicima Igorom Kamočajijem i Miroslavom Živanovićem primio je danas u Gradskoj upravi u nastupnu posjetu novoimenovanog ambasadora Republike Grčke u BiH NJ.E. Karolosa Gadisa. Tokom prijema ambasador Grčke je istaknuo kako mu je cilj tokom mandata da unaprijedi odnose dviju prijateljskih zemalja, te da se Bosna i Hercegovina nalazi na listi prioriteta vanjske politike njegove zemlje.\n14. Februara 2012. in Novosti\nGradonačelnik Behmen oštro osudio profašističko orgijanje navijača Maribora na utakmici sa RK „Gradačac“\nGradonačelnik Sarajeva Alija Behmen oštro osuđuje i izražava ogorčenje i protest povodom profašističkog orgijanja navijača Maribora tokom nedavno održane utakmice sa Rukometnim klubom „Gradačac“. U pismu koje je uputio gradonačelniku Maribora Francu Kangleru Behmen je dalje istaknuo: „Skandalozna i uvredljiva sadržina povika mariborskih navijača, koji su između ostalog skandirali \_’Nož, žica, Srebrenica\_’ je strahoviti udarac demokratskim i civilizacijskim procesima na ovim prostorima. Ovakvo primitivno i uvredljivo ponašanje vrijeđa dostojanstvo svakog čovjeka u Evropi i svijetu, a posebno nas u Bosni i Hercegovini.


Big Deal projekat i ove godine okuplja najbolje studente pravnih fakulteta iz regiona - Biznis i Finansije\nHome\tVestiPolitika i društvo\tBig Deal projekat i ove godine okuplja najbolje studente pravnih fakulteta iz regiona\nIdeja projekta je da studenti prava na jedan jedinstven i praktičan način, pod vođstvom vrsnih advokata iz Srbije i zemalja u regionu, steknu nova znanja i ovladaju veštinama kompanijskog prava. Idejni tvorac i koordinator Big Deal projekta, advokatska kancelarija JPM Janković Popović Mitić, u saradnji sa vodećim regionalnim advokatskim kancelarijama, pruža jedinstvenu mogućnost studentima prava da se kroz simulaciju kupoprodajne transakcije pravnog lica već sada susretnu sa konkretnim problemima koji se dešavaju u privredi i da ih rešavaju u gotovo realnim uslovima. Srbiju će ove godine predstavljati timovi iz Beograda i Kragujevca koji će svoje znanje odmeriti sa studentima pravnih fakulteta iz Hrvatske, Slovenije, Bosne i Hercegovine i Makedonije.\n“Ovo je sedma godina kako Big Deal projekat postoji, od kojih tri godine sa internacionalnim potpisom zbog čega je postao maksimalno zanimljiv studentima učesnicima, prvenstveno iz razloga razmene iskustava, ali i međusobnog druženja tokom svih meseci trajanja projekta. Nova znanja i veštine koje studenti steknu tokom trajanja projekta od ključnog su značaja za njihovo dalje profilisanje i maksimalno razumevanje poziva kojim će se baviti nakon završetka osnovnih studija. Mi smo tu da im kroz ovaj projekat pomognemo da osete najbolje iz oblasti kompanijskog prava i da ih na pravi način pripremimo za predstojeće izazove”, izjavio je Nenad Popović, stariji partner advokatske kancelarije JPM.\nTimovi fakulteta učesnika iz Srbije započeli su proces pripreme za takmičenje čije će se finale održati krajem godine. Najbolji studenti u studiji slučaja će dobiti tromesečnu praksu u advokatskoj kancelariji JPM Janković Popović Mitić, sa mogućnošću daljeg zaposlenja.


Tragedija:Umro suprug Goge Sekulić – Balkan Life\nTragedija:Umro suprug Goge Sekulić\nIgor Ramović, suprug pevačice Goge Sekulić, preminuo je večeras posle kratke i teške bolesti.\nPrema nezvaničnim informacijama, Ramović je tek nedavno saznao da boluje od karcinoma. Lečenje je započeto odmah, zatražena je pomoć najboljih lekara, pa su terapije obavljene i u Nemačkoj, ali je Ramović ipak preminuo večeras. Goga je sa njim provela poslednje sate.\nIgor Ramović imao je 39 godina i dve decenije je živeo u Londonu, gde je držao brojne klubove. Družio se s mnogim facama iz svetskog džet-seta, poput Naomi Kembel, Gaja Ričija, princa Vilijama, Paris Hilton… Inače, poslovni Ramovića bio je i svetski poznati biznismen Erik Princ, s kojim je Ramović sarađivao u vezi s naftnim derivatima.\nGogi Sekulić i porodici Ramović upućujemo naiskrenije saučešće.


U NARODNOJ SKUPŠTINI RS TRENUTNO NA USVAJANJE ČEKA 89 ZAKONSKIH PREDLOGA\nNeizvesna sudbina propisa koji se već nalaze u skupštinskoj proceduri. Svi predloženi zakoni ostaju dok se ne izaberu novi ministri, a oni će onda odlučiti o njihovoj sudbini\nDA li će Zakon o privatizaciji i izmene Zakona o stečaju, uz prateći set reformskih ekonomskih akata, ostati u skupštinskoj proceduri zavisi od nove vlade koja će biti formirana nakon vanrednih parlamentarnih izbora.\nU Narodnoj skupštini trenutno na usvajanje čeka 89 zakonskih predloga, od koja su 44 stigla iz Nemanjine. Generalni sekretar parlamenta Jana Ljubičić kaže za „Novosti“ da svi predloženi zakoni ostaju dok se ne izaberu novi ministri:\n- Zakoni se ne povlače iz procedure po automatizmu već novoformirana vlada odlučuje koje će ostaviti u parlamentu, a koje vratiti na doradu.\nI sudbina ostalih 45 zakona koji čekaju usvajanje, a koje su najvećim delom predložili narodni poslanici, biće poznata posle 16. marta. Oni parlamentarci koji budu reizabrani i neće morati da „kopiraju“ svoje predloge, dok će ideje onih koji ostanu izvan skupštinskih klupa ostati samo mrtvo slovo na papiru.\nInače, pre parlamentarnih izbora 2012. u skupštini je ostalo 66 zakonskih predloga, ali je Vlada nakon konstituisanja novog saziva sve predloge koji su stigli iz Nemanjine povukla iz procedure.\nIzvor: www.vecernjenovosti.rs N. P.


Početak rada po redovnom radnom vremenu\nPoštovani, Od ponedjeljka, 4. 5. 2020. godine, poslovnice Nove banke počinju da rade po redovnom radnom vremenu. Korisnici usluga Nove banke, prilikom dolaska u poslovnicu, obavezni su: da nose zaštitne rukavice i masku da provode mjere dezinfekcije da se pridržavaju zaštitne mjere odstojanja od 2m. Budimo odgovorni prema sebi i drugima! Vaša Nova banka ...\nOmogućen nastavak korištenja isteklih debitnih platnih kartica\nPoštovani,\tDobrobit klijenata naš je prioritet, stoga smo u trajanju vanrednog stanja omogućili dalje korištenje debitnih platnih kartica Nove banke, a koje su istekle 30. 4. 2020. godine. Klijente koji su u mogućnosti doći u poslovnicu Nove banke, sačekaće izrađena nova kartica.\tBudimo odgovorni prema sebi i drugima!\tVaša Nova banka\nPreventivne mjere – obustava rada u Agenciji Lauš\nPoštovani, Od ponedjeljka, 13. 4. 2020. godine, Agencija Lauš neće raditi do daljnjeg. Klijentima smo na raspolaganju od 08.00 do 14.00 časova u: Agenciji Banja Luka, Kralja Alfonsa XIII 37A Agenciji Tržnica, Kralja Petra I Karađorđevića 50 Agenciji Centar, Kralja Alfonsa XIII 5 Agenciji Borik, Gavre Vučkovića bb Listu ostalih polovnica koje rade na području Grada Banja Luka možete pronaći na web stranici ...\nProduženo radno vrijeme za prijem zahtjeva za odobravanje posebnih mjera\nPoštovani, U skladu sa odlukama Agencije za bankarstvo Republike Srpske i Agencije za bankarstvo Federacije Bosne i Hercegovine o privremenim mjerama banaka za ublažavanje negativnih ekonomskih posljedica uzrokovanih virusnim oboljenjem COVID-19, Nova banka je svojim klijentima, fizičkim i pravnim licima, omogućila posebne mjere kao vid olakšica. Poslovnice Nove banke koje posluju na teritoriji Grada Banja Luka i Grada Sarajevo rade ...\nIzdvojeni šalter Zvornik ponovo na raspolaganju klijentima\nPoštovani, Od ponedjeljka, 13. 4. 2020. godine, od 08.00 do 14.00 časova, kijentima smo ponovo dostupni na obje lokacije u Zvorniku: • Filijali Zvornik, Svetog Save 62 • Izdvojenom šalteru Zvornik, Karađorđeva br. 8, Centar III Apelujemo na vaše razumijevanje preduzetih mjera predostrožnosti za sprječavanje mogućnosti širenja infekcije virusom korona. Preventivne mjere za cilj ...\nPreventivne mjere – obustava rada u Ekspozituri Međugorje\nPoštovani, Apelujemo na vaše razumijevanje preduzetih mjera predostrožnosti za sprječavanje mogućnosti širenja infekcije virusom korona.Odgovornim ponašanjem možemo uticati na dobrobit svih nas. Jedna od mjera koju smo preduzeli je: Ekspozitura Međugorje, koja posluje u sklopu Filijale Mostar, od petka, 10. 4. 2020. godine, neće raditi do daljnjeg. Klijentima smo na raspolaganju u Filijali Mostar, na adresi Kralja Tvrtka 18, u ...\nObavještenje o podizanju penzija, invalidnina, socijalnih davanja i sličnih primanja\nU skladu sa odlukom Vlade Republike Srpske, Nova banka je omogućila isplatu penzija, invalidnina, socijalnih davanja i sličnih primanja za klijente sa navršenih 65 i više godina života, tako što za njih novac može podići drugo lice (punomoćnik). Jednokratno punomoćje za isplatu sredstava sa transakcionog računa davaoca punomoćja sačinjava se u pisanom obliku, na obrazcu propisanom od strane Ministarstva finansija Republike ...\nObavještenje o radnom vremenu poslovnica Nove banke\nPoštovani,\tU dokumentu ispod teksta možete pronaći aktuelno radno vrijeme svih poslovnica Nove banke u Bosni i Hercegovini. Radno vrijeme blagovremeno ažuriramo, u skladu sa svim odlukama nadležnih institucija.\tBudimo odgovorni prema sebi i drugima!\tVaša Nova banka\nObavještenje za lica sa navršenih 65 i više godina iz Federacije Bosne i Hercegovine\nPoštovani, U skladu sa preporukama relevantnih institucija, Nova banka je klijentima sa navršenih 65 i više godina života omogućila lično preuzimanje penzija i drugih socijalnih primanja u poslovnicama u Federaciji Bosne i Hercegovine i to od ponedjeljka, 6. aprila 2020. godine, do petka, 10. aprila 2020. godine, u periodu od 08.00 do 12.00 časova. ⚠ Molimo sve naše klijente da u tom periodu prednost daju starijim ...\nObavještenje za lica sa navršenih 65 i više godina iz Republike Srpske\nNova banka preduzima sve preventivne mjere sa ciljem zaštite zaposlenih i klijenata, te kako bismo lakše prebrodili okolnosti sa kojima smo se svi suočili. Obavještavamo vas da će za vrijeme trajanja vanredne situacije, utorkom i petkom, radno vrijeme naših poslovnica biti od 07.00 do 14.00 časova, prema sljedećem rasporedu: • od 7.00 do 10.00 časova, naše poslovnice biće otvorene samo za lica ...


Delegacija turskih firmi iz oblasti energetike u dvodnevnoj posjeti BiH\n“Svakako je to dio prezentacije koju smo kao ministarstvo pripremili, jer invenstitori moraju znati koje su to potencijalne prepreke ili okolnosti koje se moraju riještiti da bi se investicija zaokružila.”\n“U našoj delegaciji nisu samo predstavnici privatnog sektora, već i visoki zvaničnici javnih institucija u energetskom sektoru Turske. Mogu slobodno reći da su to najuspješnije turske firme u ovoj oblasti. Cilj nam je da istražimo koje su to mogućnosti koje pruža Bosna i Hercegovina, kako i na koji način možemo ostvariti zajedničke investicije i kako sa investicijama možemo doprinjeti unapređenju energetskog sektora BiH”, kazao je Mercan.\n“Kada je u pitanju ekonomija i investiranje, sve biroktatske prepreke bi trebale da nestanu. Mislim da je to zadatak političara, kako na državnom, tako i na entitetskom nivou, i smatram da to što prije treba prevazići. Mi smo spremni pomoći, jer smo i mi također imali poteskoće birokratske prirode”, zaključio je Mercan.


Martovske varnice u Transilvaniji | Evropa | DW | 15.03.2014\nMartovske varnice u Transilvaniji\nPre samo nekoliko godina, vlade Mađarske i Rumunije redovno su održavale zajedničke sednice, u okviru procesa istorijskog pomirenja. Sada se čini da je vreme sukoba ponovo tu.\nPredstavnici mađarske manjine u Rumuniji\nOd kako je nacionalistička i konzervativna vlada premijera Viktora Orbana preuzela vlast u Mađarskoj 2010, između dve zemlje dolazi do incidenata svakog 15. marta. Naime, u Mađarskoj je 15 mart državni praznik, godišnjica početka neuspele antihabzburške revolucije 1848. Ovu nesrećnu tradiciju otpočeli su predsednik mađarskog parlamenta Laslo Kover i potpredsednik mađarske vlade Zolt Semjen 2011, kada su se založili za autonomiju jugoističnog dela Transilvanije u kome pretežno žive Mađari iz etničke grupe Sekelja. Negodovanje u Bukureštu bilo je još veće jer su njih dvojica to učinili na licu mesta - u Transilvaniji.\nGodinu dana kasnije, napetost su izazvali planovi da se osnuje medicinski fakultet sa nastavom na mađarskom, I konačno, prošle godine - svađa je izbila zbog zastave za Sekeljsku oblast u Transilvaniji, kao i zbog toga što je na mađarski praznik jedna učenica rumunske nacionalnosti iz spornog regiona u školu otišla noseći nacionalne simbole Rumunije.\nMađari kao krimski Tatari\nOve godine, mađarski političari u Transilvaniji ponovo zahtevaju autonomiju i to uz podršku vlasti u Budimpešti. Zbog toga je ovog ponedeljka (10.3.2014) održan protest u transilvanskom gradu Tirgu Mureš na kome je bilo oko 4000 mađarskih nacionalista. Među njima je bilo predstavnika „Sekeljskog nacionalnog veća“ i dve ekstremističke mađarske partije iz Transivlanije. Osim toga, tu je bio i Gabor Vona, predsednik ekstremno desničarske stranke Jobik iz Mađarske, kao i grupa neonacista. Mađarski neonacisti su tokom protesta napali rumunske žandare. Zbog toga je predsednik Rumunije Trajan Basesku predložio da se zabrani prisustvo članova Jobika u zemlji.\nIstovremeno, izjava poznatog mađarskog političara iz Transilvanije Lasla Tekeša izazvala je ogorčenje u rumunskoj javnosti. On je u ponedeljak izjavio pred Evropskim parlamentom da se Mađari u Transilvaniji nalaze u sličnoj situaciji kao Tatari na Krimu „zbog politike asimilacije i naseljavanja rumunskog državnog nacionalizma“. Tekeš je zbog toga apelovao na evropske institucije da podrže Mađare koji traže autonomiju. Važno je napomenuti Tekeš je igrao veliku ulogu u svrgavanju Čaušeskua 1989. Međutim, najnovija Tekeševa izjava je u rumunskim medijima primljena kao poziv na otcepljenje Transilvanije od Rumunije, i dovela do prave histerije.\nU pozadini ovih incidenata leži politički inters sa obe strane granice. Naime, rumunski premijer Viktor Ponta vlada uz podršku umerene stranke „Demokratski savez Mađara u Rumuniji“ koja je i jedini parlamentarni predstavnik 1.3 miliona svojih sunarodnika u toj zemlji. Ova novouspostavljena koalicija je trn oku predsedniku Baseskuu, kome ove godine ističe mandat. Iako Basesku više nema pravo da se kandiduje za predsednika, mogao bi da u dogledno vreme postane premijer – ako se vladajuća koalicija pokaže kao slaba ili neuspešna.\nNa drugoj strani, parlamentarni izbori u Mađarskoj održavaju se već početkom aprila. To su prvi izbori na kojima pravo glasa ima i oko pet miiliona i Mađara u inostranstvu. Orbanova vlada računa na njihovu podršku. I evropski poslanik Laslo Tekeš planira novu kandidaturu na izborima za Evropski parlament u maju, kao kandidat iz Rumunije, ali ovaj put na listi Orbanove partije Fides.\nTradicionalne uniforme sekeljskih Mađara\nProblemi iz matice\nU svoj toj zbrci, mađarska manjina u Rumuniji i njihovi poslanici iz Demokratskog saveza Mađara mogli bi da ostanu kratkih rukava. Naime, ova partija je uslovila svoje učešće u vladajućoj koaliciji novim pravima za manjine, što uključuje i bolje mogućnosti za upotrebu mađarskog jezika u toj zemji.\nSam predsednik stranke Hunor Kelemene oštro je krikovao političare u „mađarskoj otadžbini“: „Ekstremisti iz Mađarske trebalo bi da protestuju u Mađarskoj, ne kod nas“, prokomentarisao je Kelemen nakon okupljanja prošlog ponedeljka. „Mi ne želimo da se kod nas pojavljuju ni Jobik ni druge takve organizacije. I tačka.“\nAutori: Keno Versek / Darko Janjević\nKljučne reči mađarska, rumunija, transilvanija, nacionalizam, krim, viktor orban\nTrajni link https://p.dw.com/p/1BQEP\nJad i beda opozicije 10.04.2018\nPo treći put za redom Viktor Orban je sa svojom strankom Fides pobedio na parlamentarnim izborima u Mađarskoj. Toj pobedi znatno je doprinela i opozicija – koja se sada praktično nalazi u ruševinama.\n„Nacionalno je odgovor“ 04.05.2018\nMnogi smatraju da je Viktor Orban do nove ubedljive izborne do pobede došao uz pomoć „ksenofobne retorike zastrašivanja“. Đerđ Šepflin, evropski poslanik Orbanove stranke, u intervjuu za DW brani politiku svog šefa.


13.09.2021 11:23 Autor: Raport.ba\nAmbasador Srbije u BiH Aleksandar Đorđević odbio je jutros doći na raport predsjedavajućem Predsjedništva BiH Željku Komšiću, potvrđeno je za Raport.\nNaime, Komšić je ambasadoru Đorđeviću uputio poziv zbog jučerašnjeg hapšenja Edina Vranja od strane MUP-a Srbije.\nVranj se sumnjiči za navodni ratni zločin.\nĐorđević je inače bivši šef obavještajne službe Srbije – BIA-e i jedan je od najbližih saradnika predsjednika Srbije Aleksandra Vučića.\nTagovi: Aleksandar Đorđević Ambasada Srbije u BiH hapšenje Edina Vranja Predsjedništvo BiH Srbija Željko Komšić\nGenerali na sastanku u Predsjedništvu BiH: Stavljamo se na raspolaganje u punom kapacitetu\nKomšić najavio podnošenje krivične prijave protiv zvaničnika RS: Ne pričam uprazno\nRaport otkriva: Schmidt sutra u Srbiji!\nApsurd u Srbiji: Mi smo jedina zemlja na svijetu gdje ponuda vakcina prevazilazi potražnju\nČlanovi Predsjedništva BiH sutra sa Gabrijelom Escobarom\nCure novi detalji iskaza Belivuka: Vučić je klošar, ali ko se zadnji smije, najslađe se smije\nKadirov: Industrijska zona i aerodrom u Severodonjecku potpuno oslobođene


Počela izgradnja postrojenja za odsumporavanje dima u TE Nikola Tesla B - Naslovi.net\nU Termoelektrani "Nikola Tesla B" u Obrenovcu danas je počela izgradnja postrojenja za odsumporavanje dimnih gasova u koje će biti uloženo 210 miliona evra.\n"Sve ovo je moralo da se rešava mnogo pre, ali važno je da smo počeli i svi projekti u EPS realizovaće se mnogo brže, kako ovaj tako i projekat odsumporavanja u Кostolcu, da završi probni rad i da dobije dozvolu", kazala je ona.\n"I ako stavimo sa strane EU, naš zadatak je da očuvamo zdravlje građana. U narednom periodu redefinisaćemo investicione planove, jer činjenica da je EPS do sada uložio 319 miliona evra u zaštitu životne sredine nije ohrabrujuća. Mora da se radi brže, ulaganja u životnu sredinu znače i opstanak EPS-a", ocenila je ona.\n"Ovim projektom smanjuje se emisija sumpor-dioksida na minimum. Prilagođavamo regulative i propise sa EU na svom putu evrointegracija, i ovakva postrojenja doprinose bržem delovanju i usaglašavanju sa EU. Naš imperativ je zaštita životne sredine i bolji kvalitet vazduha, a sve zbog zdravlja građana Srbije", rekla je ona.\nMilorad Grčić rekao je da će se početkom realizacije projekta odsumporavanja, trećeg ovog tipa u Srbiji, smanjiti nivo zagađenja vazduha sa 80.000 tona na 4.500 tona godišnje.\n"Vrednost projekta je 210 miliona evra, od toga 120 miliona evra će se realizovati kroz rad srpskih firmi, što je značajno i za naš BDP kojem EPS doprinosi sa tri odsto direktno i tri odsto indirektno. Ovakvi projekti garantuju budućnost TE i energetsku stabilnost", rekao je Grčić.\n"Naša dokazano najsavremenija tehnologija za odsumporavanje biće korišćena i na TENT B i siguran sam da ćemo doprineti zaštiti životne sredine u Srbiji. Obezbedićemo pravovremenu realizaciju projekta i moderno postrojenje koje će biti još jedan simbol prijateljstva Srbije i Japana", rekao je on.\nNikola TeslaEPSJapanZorana MihajlovićMilorad GrčićTeslaIrena Vujović\nRazmišlja se i o podršci države za nezaposlene


Deset dobrih razloga za osnivanje novih savremenih zadruga - Forum PSSS - PSSS\nDeset dobrih razloga za osnivanje novih savremenih zadruga\n30 nov 2021 09:37\t#48050 od Petkanić Zorica\nDeset dobrih razloga za osnivanje novih savremenih zadruga was created by Petkanić Zorica\n1.Zadruge su specifična preduzeća sa posebnom unutrašnjom organizacijom, koju čine njeni članovi.\n2.U uslovima usitnjenog poseda u poljoprivredi, samo putem organizovanja u zadruge, može se preći na savremeniji i efikasniji tržišni način poljoprivredne proizvodnje.\n3.Zadruge omogućavaju privredni razvoj i ekonomsku korist, kako lokalnim zajednicama, tako i društvu kao celini (zadovoljavanje potreba članstva kroz snabdevanje, preradu i prodaju proizvoda; aktiviranje pojedinih resursa privrednog razvoja i sl.).\n4.Zadruge šire ekonomsku moć zadrugara i doprinose zaustavljanju migracije seoskog stanovništva u gradove.\n5.Zadruge unapredjuju demokratiju (zadrugari su njeni vlasnici koji obezbedjuju osnovni kapital, biraju organe zadruge, odlučuju o raspodeli dobiti....).\n6.Zadrugari ostvaruju korist od vlasništva nad zadrugom, pre svega kroz zadovoljavanje svojih ekonomskih i socijalnih potreba, a zatim i kroz raspodelu dobiti, ukoliko zadruga uspešno posluje.\n7.Zadruge podstiču konkurenciju i otvaranje tržišta.\n8.Zadruge su sistemi za razvoj.\n9.One olakšavaju da proizvodi i usluge zadrugara izadju iz lokalnih okvira i uključe se u regionalnu ili nacionalnu mrežu. Na taj način se povećava obim poslovanja, poslovna efikasnost i povećava dobit.\n10.Organizacija zadruga omogućava zadrugarima da se snabdevaju nekim proizvodima po diskontnim cenama\nZorica Petkanić PSSS Negotin


Republika / Srbija u martu gostuje u Podgorici: Ivović veruje u čuda\nsreda, 7. 2. 2018.| 14:10\nOdlučujuću utakmicu za plasman na finalni turnir Svetske lige Crna Gora i Srbija će odigrati 20. marta u Podgorici, ukoliko bazen u glavnom gradu bude u opticaju od 20. februara, kao što je najavljeno.\nCrna Gora domaćin Srbiji\nUkoliko do tada radovi ne budu gotovi, mesto odigravanje meča će biti promenjeno - izabranici Vladimira Gojkovića i Dejana Savića igraće u Nikšiću.\nHrvatski sudija koji je završio u bazenu: Verujem da navijač nije znao odakle sam\nBez obzira na mesto odigravanja, Srbija slovi za favorita u tom meču. Dobila je prvi meč u Nišu sa 7:4 i zaista je teško poverovati da će Crna Gora uspeti da nadoknadi minus od tri gola, osvoji prvo mesto u grupi i plasman na finalni turnir Svetske lige.\n- Jasno je da će utakmica sa Srbijom dati odgovor na pitanje ko će izboriti plasman na finalni turnir Svetske lige. Jedna od najboljih generacija u istoriji vaterpola što Srbija jeste slovi za favorita i ima prednost od tri gola, ali nama niko ne može da zabrani da pokušamo da stignemo do pobede, da nadoknadimo deficit i probijemo se u samu završnicu Svetske lige.\nVATERPOLO Crno-beli klinci protiv Breše: Imamo potencija, otežaćemo im posao\n- Ove godine nas očekuje i Kup Evrope, ali jasno je da je prioritet Evropsko prvenstvo u Barseloni. Na Svetskom šampionatu smo bili peti, na smotri najboljih selekcija Starog kontinenta nastojaćemo da napravimo korak napred i umešamo se u borbu za medalju. Mislim da imamo kvalitet za to - izjavio je reprezentativac Crne Gore Aleksandar Ivović.\nIvović, igrač Pro Reka i jedan od najboljih igrača planete, propustio je Svetsko prvenstvo u Budimpešti, a jasno je da će iskusni as biti ogromno pojačanje za Crnu Goru na Evropskom šampionatu.\nVaterpolo Svetska liga u vaterpolu Vaterpolisti Crne Gore Vaterpolisti Srbije Vaterpolo reprezentacija Srbije Sudija Vaterpolo reprezentacija Crne Gore


Ministar Ugljanin obišao poplavljene - SDA Sandžaka\nMinistar u Vladi Srbije dr. Sulejman Ugljanin je danas, nakon džume namaza, obišao poplavljena naselja na obali rijeke Trnavice u mjesnoj zajednici Trnava, posjetivši tom prilikom više domaćinstava koja su teško pogođena nepogodom koja se desila u ponedeljak popodne.\nMinistar Ugljanin je najavio da će Kancelarija za održivi razvoj nedovoljno razvijenih područja, čiji je on direktor, ubrzo donijeti strategiju za otklanjanje štete i predupređenje svih mogućih poplava u ugroženim dijelovima grada koji se nalaze pored neregulisanih vodenih tokova.\n"Naši stručnjaci obilaze teren i prave analize, tako da ćemo već u ponedjeljak imati strategiju i tačno znati šta nam je činiti" rekao je dr. Ugljanin naglasivši pritom da se ovaj problem mora trajno rješavati.\nOn je, takođe, kazao da je najhitnije da se ukloni otpad i izvrši dezinfekcija, kako bi se sačuvalo zdravlje ljudi i spriječilo širenje zaraza, ali da je prva i najbitnija stvar izgradnja rječnog korita. "Ja ću učiniti sve što je u mojoj moći da se što prije izgradi rječno korito kako mještani ne bi više strahovali svakog proljeća i jeseni" rekao je dr. Ugljanin dodajući da isti ovakvi problemi se moraju rješavati i kada je u pitanju rijeka Banjska i Jusuf potok.


Pupak vaseljene - Vlada Stanković - Peščanik\nAja Sofija, foto: Peščanik\nSveta Sofija u Istanbulu je ponovo džamija. Malo posle podneva, u petak, muslimanski sveti dan, 10. jula, turski Vrhovni sud je objavio da se poništava odluka koju je potpisao Kemal-paša Ataturk 1934. godine o pretvaranju ove ikonične građevine u muzej. „Još samo malo strpljenja prijatelji, danas ili sutra Sveta Sofija će ponovo postati džamija“, objavio je na društvenim mrežama prvi zet Turske, ministar ekonomije i muž Ezre Erdogan, Bejrat Albajrak, neposredno pre nego što je odluka saopštena. Njegov tast i predsednik, Redžep Tajip Erdogan, požurio je da posle samo par sati i zvanično potpiše ovu odluku, time načinivši poslednji korak u uspostavljanju nove, erdoganovske Turske – korak koji ni na koji način više neće moći da vrati unazad. Sve je spremno za prvu svečanu molitvu u Svetoj Sofiji u petak 17. jula, kojom će se obeležiti četiri godine od gušenja pobune protiv Erdogana, koja je, sada je to sasvim jasno, označila početak poslednje faze Erdoganove vladavine – faze otvorenog sukoba sa svima.\nOdluka o vraćanju Svete Sofije u status džamije pripremana je duže vreme i samo je naivnima moglo delovati da je sve što turski predsednika radi samo veliki politički blef. U četvrtak 2. jula ove godine Vrhovni sud Turske je zasedao jedva 17 minuta kako bi doneo odluku o sudbini Svete Sofije, građevine stare gotovo 15 vekova. Jedino što je postalo jasno nakon tog ekspresnog sastanka jeste da o statusu Svete Sofije odluku donosi izvršna vlast Turske, odnosno njen predsednik Redžep Tajip Erdogan lično. Praktično gledano, turski Vrhovni sud je od 2. do 10. jula samo na kratko produžio vreme donošenja odluke, za koju je odmah bilo jasno kakva će u svom formalnom obliku biti: odluku o pretvaranju Svete Sofije u muzej donela je izvršna vlast, protivno normama i zakonima i ništa ne stoji da putu da izvršna vlast tu odluku iz 1934. preinači – onako kako ona smatra za shodno. Time je sva odgovornost za odluku preneta na predsednika sa sultanskim ambicijama, koji već godinama u istoj meri preti „strancima“, odnosno hrišćanskoj Evropi pre svega, i podgreva ekstremizam svojih islamističkih pristalica, najpre unutar njegove nekada svemoćne Partije pravde i napretka.


Pododbor za razmatranje izveštaja o obavljenim revizijama Državne revizorske institucije je na Prvoj sednici, održanoj 30. septembra, razmotrio ulogu i značaj revizije svrsishodnosti i mehanizama za jačanje nadzorne uloge Narodne skupštine i Odbora za finansije, republički budžet i kontrolu trošenja javnih sredstava, kroz praćenje preporuka datih u izveštajima o reviziji svrsishodnosti i organizovanje javnih slušanja o izveštajima o revizijama, koje je sprovela Državna revizorska institucija. Američka iskustva po pitanju revizija svrsishodnosti predstavio je Džozef Kristof (Joseph Christoff), bivši direktor Kancelarije za odgovornu vlast SAD, saradnik i konsultant Državne revizorske institucije, u okviru USAID-ovog Projekta za reformu pravosuđa i odgovornu vlast. Predsedavajući sednici prof.dr Vladimir Marinković izrazio je zadovoljstvo nastavkom saradnje sa stručnjakom koji je godinama i u više desetina slučajeva saslušavao u američkom Senatu i Kongresu donosioce odluka, što će biti od velike koristi narodnim poslanicima u pogledu kontrole trošenja javnih sredstava i unapređenju saradnje sa DRI. Predsednica Odbora za finansije, republički budžet i kontrolu trošenja javnih sredstava dr Aleksandra Tomić istakla je važnost ovakvih susreta za narodne poslanike, odnosno, putokaz čemu da teže i kako da se u budućnosti ponašaju u smislu vršenja parlamentarnog nadzora. Ona je pozvala na intenziviranje susreta i razmenu mišljenja sa ciljem unapređenja rada u sferi javnih finansija. Potpredsednik Narodne skupštine i član Odbora za finansije, republički budžet i kontrolu trošenja javnih sredstava istakao je da je DRI relativno mlada institucija, u poređenju sa ovakvim institucijama u svetu, ali da je uprkos tome, u kratkom roku, postigla dobre rezultate i postala vodeća institucija u našem regionu. Unazad tri, četiri godine DRI radi na izveštajima revizije svrsishodnosti trošenja javnih sredstava. Sve ovakve aktivnosti imaju za cilj da se podignu njeni kapaciteti, ali i da članovi Odbora podignu nivo znanja da bi kvalitetno razmatrali izveštaje DRI. On je zahvalio na podršci koja se pruža, kako DRI, tako i Odboru, imajući u vidu da je Srbija u pretpristupnim pregovorima za članstvo u EU aplicirala za Poglavlje 32, koje se odnosi na trošenje javnih sredstava. Predsednik Saveta DRI Radoslav Sretenović istakao je da je želja DRI da se, inače dobra saradnja sa Odborom za finansije, republički budžet i kontrolu trošenja javnih sredstava unapredi, posebno u pogledu analize izveštaja revizija svrsishodnosti. On je ocenio da DRI ima dobre stručnjake, kao i da će i dalje raditi na unapređenju kapaciteta institucije za rad u ovoj oblasti. U nastavku sednice, bivši direktor Kancelarije za odgovornu vlast SAD Džozef Kristof predstavio je model rada Vrhovne revizorske institucije SAD, koja pomaže Kongresu u donošenju boljih odluka u pogledu trošenja javnih sredstava američkog naroda. On je govorio o partnerskim odnosima koje ostvaruju DRI, Odbor i Pododbor Narodne skupštine, paraleli između uloga Vrhovne revizorske institucije u SAD i DRI u Srbiji, uslugama koje one pružaju, koristi koje društvo ima od revizija svrsishodnosti, vrstama slušanja i odlukama koje se donose, kao i mogućnostima primene sličnog modela u Srbiji, po pitanju analiziranja izveštaja DRI. U raspravi koja je usledila razmenjena su mišljenja o revizijama svrsishodnosti i izražena spremnosti za unapređenje parlamentarnog nadzora nad trošenjem javnih sredstava. Sednici je predsedavao prof.dr Vladimir Marinković, a prisustvovali su članovi Pododbora za razmatranje izveštaja o obavljenim revizijama Državne revizorske institucije i članovi i zamenici članova Odbora za finansije, republički budžet i kontrolu trošenja javnih sredstava dr Aleksandra Tomić, Veroljub Arsić, Goran Ćirić, Dušan Pavlović, Žika Gojković, Milan Lapčević i Zoran Bojanić.


Nadal: I finale Dejvis kupa i OI 2020. godine, ali... | Radio Televizija BN\nNadal: I finale Dejvis kupa i OI 2020. godine, ali...\nŠpanac namerava da predstvalja svoju zemlju na dva velika takmičenja!\nTenis 17.02.2019 | 11:30\nRafael Nadal pravi planove za budućnost.\nŠpanija nije učestvovala u kvalifikacijama novog Dejvis kupa, jer je kao prošlogodišnji polufinalista tog takmičenja direktno obezbedila plasman na finalni turnir, koji će se od 18. do 24. novembra igrati u Madridu.\nZa razliku od njih selekcije njegovih najvećih rivala, Srbija i Švajcarska, igrale su kvalifikacije, ali bez pomoći Novaka Đokovića i Rodžera Federera.\nSrbija je, uprkos izostanku Novaka Đokovića, uspela da pobedi Uzbekistan (3:2) u Taškentu i izbori nastup na finalu u novembru, na kojem će nastupati 18 reprezentacija, dok Švajcarska nije. Bez pomoći Federera, kod kuće su pretrpeli poraz od Rusije (3:1).\nSelektor srpskog tima Nenad Zimonjić nada se da će na finalnom turniru moći da računa na pomoć Đokovića, a i Nadal očekuje da će biti perjanica Španije.\n"Do tog takmičenja ima devet meseci i teško je predvideti šta će se dogoditi do tada. Voleo bih da nastupam u Madridu", poručio je Španac.\n"Ne znam ko će igrati u novembru od najboljih tenisera. Teško je planirati stvari toliko daleko. Svi pravimo kalendare, a onda je ponekad nemoguće uvrstiti neke događaje u njih naknadno", naveo je Nadal.\n"Iskreno, voleo sam stari format Dejvis kupa, ali on nije odgovarao novim vremenima. Najbolji na svetu se obično nisu takmičili, što je bilo loše. Zbog toga je odlučeno da se stvari promene, ali će vreme pokazati da li je to dobro ili ne", napomenuo je trenutno drugi teniser planete.\nOn pravi planove i za narednu sezonu, odnosno najveće takmičenje koje će biti održano - Olimpijske igre u Tokiju 2020.\n"To je događaj koji će biti organizovan tek za godinu i po dana. Ne znam šta će se dogoditi do tada, ali moj plan je da se takmičim u Tokiju", oprezan je Nadal, koji je zbog problema sa kolenom morao da otkaže nastup na Olimpijskim igrama 2012. u Londonu.\n"Znam da će Igre u Tokiju biti spektakularne i potrudiću se maksimalno da budem tamo. Uživao sam na takmičenjima u Pekingu 2008. i Rio de Žaneiru 2016. godine", naveo je Španac.\nOn je u Pekingu osvojio zlatnu medalju u singlu, dok se u Riju okitio najsjajnim odličjem u konkurenciji dublova zajedno sa Markom Lopezom.


U 65. umjetničkoj sezoni akcenat je bio na regionalnoj i međunarodnoj saradnji, uz produkciju predstava sa veoma društveno angažovanim pristupom, te je premijerno izvedeno ukupno devet predstava, uz želju za što većom afirmacijom domaćih i regionalnih autora i mladih umjetnika.\nSezonu je otvorena velikom premijerom predstave "Balkanski rekvijem" koja je okupila autore i umjetnike iz cijele Evrope, a partneri na projektu su bili Wien kultur i I trembles iz Beča, kao i Internacionalni teatarski festival MESS iz Sarajeva, a predstava je ostavarila značajne rezultate na domaćim i regionalnim festivalima sa osvojenih šest nagrada. Nastavak koprodukcijske saradnje nastavljen je kroz dva projekta Dječije, omladinske i lutarske scene BNP-a rađenih uz partnerstvo sa Javnom ustanovom za kulturu i obrazovanje Kakanj, te sa Zavodom za javno zdravsto Ze-do kantona.\nBNP je na svojim scenama ugostio izuzetne pozorišne umjetnike i muzičare iz cijelog regiona, u sklopu redovnih programskih aktivnosti realizovano je nekoliko značajnih pozorišnih i kulturnih manifestacija, uključujući Europsku noće teatra BiH, Smotru dramskog stvaralašta za djecu sa psiho - fizičkim poteškoćama u razvoju, Smotra predškolskog i školskog dramskog stvaralaštva, Međunarodnu kulturnu manifestaciji Zeničko proljeće, XIV. festival bh drame Zenica 2015. , a šezdesetpetogodišnji rad rad obilježen je i svečano proslavljen premijernom izvedbom predstave "Sinovi umiru prvi", rađenom prema tekstu Mate Matišića i u režiji Bobana Skerlića.\nI u toku ove sezone BNP je imao veliki broj učešća na pozorišnim festivalima i u teatrima u BiH i regionu uz dosta zapažene rezultate i osvojenih 12 nagrade. Izuzetno značajna nagrada za pozorište je Nagrada na afirmaciju dramske edukacije koju je Međunarodni centar za dramski odgoj dodijelio Dječijoj, omladinskoj i lutkarskoj sceni BNP-a, što je još jedna potvrda da je misija pozorišta opravdana - poticanje dramskog stvaralaštva i kreativnosti kod najmlađih i rad na edukaciji o problematici djece i mladih kroz dramsko stvaralaštvo.\nI 66. umjetnička sezona BNP-a će biti u znaku jačanja domaće i regionalne saradnje na realizaciji projekata, a sezonu će biti otvoriti premijernom predstave "Gospođa ministarka" u režiji Slađane Kilibarde sredinom septembra. Uslijedit će i nekoliko međunarodnih i regionalnih gostovanja u teatrima i teatarskim Festivalima.


► Stojković: Poverenje u Krizni štab sam izgubio još na početku\n"I da je do sada umro jedan jedini čovek, šali i neozbiljnosti mesta nema, ni lekara, političara, komičara, bilo koga", rekao je Stojković za magazin Nedeljnik.\n"Ako je naša reakcija pri stvaranju novog života u borbi protiv bele kuge neizmerna radost, onda i ponašanje prema bolesti ili izgubljenom životu treba da bude odgovarajuće, sigurno ne podsmešljivo", ocenio je on.\nNa pitanje da li veruje predsedniku Srbije Aleksandru Vučiću kada kaže da se na izborima niko nije zarazio - a ni na utakmicama - Stojković ja rekao da kao naučnik veruje u dokaze, činjenice, mogućnosti da ih proverimo, čujemo argumente kao i drugačije stavove. "Znači da svako ko to tvrdi mora da iznese čvrste dokaze. Da oni to nisu pokazuje broj novozaraženih slučajeva koji je ponovo u porastu", kazao je on.\nStojković se upitao "ko sme pouzdano da tvrdi da se na derbiju niko nije zarazio, a da namerno zaboravi da je u Italiji zaraza eksplodirala - takođe posle fudbalske utakmice?"


Program za decu - CPZV\nHome/Program za decu\nProgram za decucpzv_admin2017-12-10T19:55:44+01:00\nCPZV je prepoznatljiv po inovativnim projektima i uslugama. Mi se bavimo inoviranjem postojećih i iniciranjem novih sistema podrške deci i porodici na lokalnom, ali i nanacionalnom nivou. Uključeni smo u sve inicijative, politike i mreže kojima se promovišu prava dece, daje podrška trudnicama i dojiljama i informišu i jačaju kapaciteti roditelja.\nStrateški cilj programa za decu je doprinos unapređenju brige o deci i porodici na lokalnom i nacionalnom nivou, i taj cilj realizujemo kroz nekoliko inicijativa.\nCentar za rani razvoj (CRR) – podrška ranom razvoju dece od 0-6 godina. Ovaj program realizujemo u našim prostorijama ali i u neformalnim romskim naseljima na teritoriji grada Novog Sada. Opšti cilj ovih aktivnosti je jačanje roditeljskih kompetencija iz ciljne grupe kroz stručni, savetodavni i edukativni rad, stimulacija ranog razvoja dece kroz radionice i osnaživanje roditelja, kao i uspostavljanje saradnje sadrugim pružiocima usluge u cilju pružanj aholističke podrške porodicama i deci iz ciljne grupe. Posebno smo usmereni na decu i porodice koje pripadaju marginalizovanim društvenim grupama. Takođe je uspostavljena saradnja sa PU “ Radosnodetinjstvo” da se deo ovih aktivnosti, od septembra 2015 godine, sprovodi u njihovim prostorijama, sa grupom dece koja nisu upisana u vrtić.\nLeto na naselju – CPZV sprovodi vaninstitucionalne programe za decu tokom letnjeg raspusta.\nCPZV je od samog početka postojanja organizacije aktivno uključena u MODS- Mrežu organizacija za decu Srbije, a od novembra 2014. kada je MODS mreža registrovana i dobila zvanični formalni status smo u Upravnom odboru MODS. Takođe, u okviru MODS koordiniramo radom tematske grupe „Siromaštvo i socijalna isključenost dece“.\nIntersektorska mreža za decu u Novom Sadu – Od aprila 2014. godine CPZV radi na formiranju intersektorske mreže za decu u Novom Sadu.U proces umrežavanja uključilo se preko 20 lokalnih institucija i organizacija civilnog društva, a osnovna svrha mreže je uspostavljanje strateškog i sistematskog okvira za unapređenje položaja dece u Novom Sadu kroz uspostavljanje fleksibilnog modela saradnje aktera na lokalnom nivou, osmišljenog prema konkretnim potrebama i okolnostima dece. 28. Aprila 2015. i zvanično je potpisan protokol o saradnji aktera usmerenih na decu u gradu Novom Sadu. Mreža ima redovne sastanke na dva meseca, a prema potrebi se češće organizuju.\nЗАЈЕДНО У ИНКЛУЗИЈИ-ЗА ДОБРОБИТ ДЕЦЕ НОВОГ САДА\nCPZV, Program za decu\nПОЗИВ ЗА РОДИТЕЉЕ ДА УКЉУЧЕ ПРЕДШКОЛСКУ ДЕЦУ У БЕСПЛАТАН [...]\nProjekat “Od prvih koraka”\nCPZV, Program za decu, Romski program\nU periodu od juna do septembra, realizovan je projekat "Od prvih [...]\nKao organizacija članica International Step by Step Association, objavljujemo saopštenje povodom [...]\nRegionalno INSPIRE istraživanje o suzbijanju nasilja nad decom.\nCentar za proizvodnju znanja i veština je tokom 2019. [...]\nCPZV i Novosadske dečije Zimzarije\nDragi roditelji, nastavljamo i ove godine sa besplatnim radionicama za [...]\nFestival prava deteta počeo je 25.10.2019. godine u Novom Sadu, [...]


Šarović: Sazvati sjednicu Predsjedništva BiH zbog hrvatskog nuklearnog otpada – Energetika.ba\nPredsjednik SDS-a Mirko Šarović ocijenio je da je nedavni veto srpskog člana Predsjedništva BiH Milorada Dodika u vezi sa pelješkim mostom bio ishitre\nPredsjednik SDS-a Mirko Šarović ocijenio je da je nedavni veto srpskog člana Predsjedništva BiH Milorada Dodika u vezi sa pelješkim mostom bio ishitren jer će se to pitanje ponovo naći na dnevnom redu “kolektivnog šefa države”.\nŠarović navodi da Hrvatska, definitivno, i pored protivljenja BiH namjerava da gradi odlagalište srednje radioaktivnog nuklearnog otpada u Trgovskoj gori u blizini Novog Grada u Republici Srpskoj, zbog čega ne preostaje ništa drugo već da se ovo pitanje, ali i pitanje gradnje pelješkog mosta, ponovo nađe na dnevnom redu Predsjedništva BiH.\nOn ističe da je sada potpuno jasno, nakon objelodanjivanja ovih namjera da je bilo suštinski pogrešno, ishitreno i zbunjujuće nedavno pokretanje vitalnog nacionalnog interesa u parlamentu Srpske od strane srpskog člana Predsjedništva BiH.\n– Koji je ustvrdio da su zaključci Predsjedništva oko gradnje pelješkog mosta, kojim se poziva Hrvatska da obustavi gradnju dok se ne riješe i druga otvorena pitanja sa ovom zemljom, destruktivna po interese Republike Srpske – navedeno je u saopštenju iz Šarovićevog kabineta.\nDodaje se da BiH nema drugog izbora već da Predsjedništvo pitanje odlagališta nuklearnog otpada u Trgovskoj gori koje je od ogromnog značaja za cijelu zemlju posebno Novi Grad, Kostajnicu i druge granične opštine, ali i pitanje izgradnje pelješkog mosta, ponovo stavi na svoj dnevni red i zauzme jasan stav.


Podsetimo, od 9. novembra Srpska je prešla na model testiranja samo ljudi s težim simptomima, dok se onima s blažom kliničkom slikom ne radi PCR test, nego im se preporučuje ostanak kod kuće i praćenje zdravstvenog stanja, piše Srpskainfo.\nJela Aćimović, epidemiolog u IJZ RS, ranije je za Srpskainfo objasnila da su termini moguć i verovatan slučaj stručni termini, koji služe da pomognu zdravstvenim radnicima da ispravnije odluče o daljem postupku kada im se javi osoba sa simptomima zarazne bolesti.\n– Mogući su svi oni koji imaju simptome koji su karakteristični za neku bolest, ali to dodatno mora da se ispita. Kovid, naime, ima simptome koji se mogu preklopiti s drugim respiratornim infekcijama. Kad imamo moguć slučaj, dalje ga ispitujemo, bilo da radimo laboratorijske dijagnostike, rentgen, kako bismo utvrdili da li se radi o ovoj bolesti ili nečem drugom. Verovatni slučaj je slučaj koji ima karakterističnu simptomatologiju i epidemiološki faktor ili, na primer, karakterističan snimak pluća, a nije urađen laboratorijski test koji potvrđuje infekciju – rekla je Aćimovićeva.


BiH zauzima vodeće mjesto u svijetu po odlivu visokoobrazovanih ljudi - Radio Srebrenik\nBiH zauzima vodeće mjesto u svijetu po odlivu visokoobrazovanih ljudi\nViše od dva miliona iz Bosne i Hercegovine rasuto je diljem svijeta. Ovo je podatak Ministarstva za ljudska prava i izbjeglice koji će državnim zastupnicima biti prezentiran na sjednici Zastupničkog doma Parlamenta BiH tokom ove sedmice. U analizi se navodi kako prostor BiH bilježi dugu historiju iseljavanja, te podsjećaju kako se u razdoblju od 1948. do 1991. iz BiH iselilo 729.434 stanovnika, a u ratnom periodu od 1991. do 1995. oko milion stanovnika. Također prema podatcima iz Razvojnog programa Ujedinjenih nacija (UNDP) od januara 1996. do marta 2001. BiH je napustilo 92.000 mladih ljudi.\nPrema podacima Svjetske banke iz decembra 2015., stopa emigracije u BiH u odnosu na broj stanovništva u zemlji iznosi 44,5 posto što našu zemlju svrstava na visoko 16. mjesto u svijetu od ukupno 214 zemalja i teritorija.\nPrethodni članak17-godišnji Afganistanac izvršio krvavi napad sjekirom\nNaredni članakZukanović u Atalanti?


Stefanović: Odluka još nije doneta, moj stav je „za“ – Studio B\nStefanović: Odluka još nije doneta, moj stav je „za“\nStefanović: Odluka još nije doneta, moj stav je „za“ Tanjug\nObjavljeno: 16.01.2021. 14:35 Izmenjeno: 16.01.2021. 18:59\nMinistar odbrane Nebojša Stefanović kaže da još niie doneto bilo kakvo konačno rešenje o eventualnom vraćanju obaveze služenja vojnog roka u Srbiji, a da će se u donošenju odluke voditi isključivo računa o tome da li bi to bilo korisno za Srbiju, njene građane i vojsku.\n„Moj stav je da treba da se vrati redovno služenje vojnog roka. Pre svega, zbog jačanja rezervnog sastava, jer mi sada gubimo po dve generacije – generaciju onih koje ne upućujemo na služenje vojnog roka i generaciju koja zbog godina života više ne spada u aktivnu rezervu“, rekao je Stefanović u intervjuu za Objektiv.\n„Da li će se po odsluženju vojnog roka odlučiti da zapocnu karijeru u našim redovima – mi bismo voleli, ali to je odluka koja je na njima“, rekao je Stefanović.\n„Mnogi u regionu su trljali ruke zadovoljni koliko nam je vojska zaista bila slaba, a danas kukaju i besne što je jaka. Imaju pravo da kritikuju, ali mislim da rezultati rada i realnosti iz vremena njihove vlasti i ovog perioda dovoljno govore sami za sebe“, naglasio je Stefanović.\n„Čujem često kritike da nismo u ratu i slično, ali kapacitet i snaga vojske u odbrani zemlje su upravo ključni u odvraćanju svih onih koji bi i pomislili ne samo da napadnu našu zemlju već i da je ugroze na razne načine. Jaka vojska je garant stabilne zemlje“, poručio je Stefanović.\n„Zahvalan sam predsedniku Vučiću što smo se izborili za to povećanje, posebno s obzirom na teške uslove u pandemiji kovida. Za nas je takode veoma važan projekat izgradnje stanova koje pripadnici vojske mogu kupiti po cenama koje su znatno ispod tržišnih, koji je predsednik pokrenuo“, kaže Stefanović.\n„Kao mala zemlja koja nije u lakoj situaciji i koja mora da se bori za sebe svakog dana, mi razumemo tu vrstu pritisaka i naše je da im se odupiremo“, kaže Stefanović.\n„Kosovo i Metohija je naravno naše najvažnije nacionalno pitanje. Mi situaciju pratimo na dnevnom novou, da bi učinili sve da zaštitimo bezbednost srpskog naroda i našeg duhovnog nasleđa“, rekao je Stefanović.\n„Ponosan sam na vojno zdravstvo, koje se snažno uključilo u borbu protiv kovida i dalo svoj maksimalni doprinos u njegovom suzbijanju“, rekao je Stefanović.